Tämä artikkeli käsittelee Negevin autiomaata. Autiomaan mukaan nimettyä ampuma-asetta käsitellään artikkelissa IMI Negev\nNäkymä Negevin autiomaassa Makhtesh Ramonissa.\nNegev (myös Negevin autiomaa tai Negevin aavikko, hepr. HaNegev, arab. An-Najab tai Şaḩrā’ an-Najab) on nimitys autiomaalle Israelissa. Negev kattaa Israelista yli puolet ja käsittää kartalla kolmionmuotoisen alueen maan eteläosassa Eilatista Kuolleellemerelle ja Beerseban alueelle.\nVärikkäitä kivikerrostumia kalliossa.\nNegev muodostaa Israelin eteläosan. Kartalla se muistuttaa ylösalaista kolmiota, jonka kärki on Eilatissa. Alueen pinta-ala on noin 12 000 km² eli noin 62 % Israelin koko pinta-alasta. Pohjoisesta etelään sillä on mittaa noin 250 kilometriä ja idästä länteen noin 125 kilometriä. Maantieteellisesti Negev voidaan jakaa kolmeen alueeseen, rannikkotasankoon, Negevin pohjoisosan ja keskustan kukkuloihin, sekä Aravanlaaksoon. Aravanlaakso ulottuu Eilatista Kuolleellemerelle noin 170 kilometrin matkalla. Alueen suolatasangot Hazevahissa ovat 210 metriä merenpinnan alapuolella. Negevin kukkulat kohoavat 900–1 035 metrin korkeuteen merenpinnan yläpuolelle. Huomattava paikallinen piirre ovat kolme suurta kattilalaaksoa Makhtesh Ramon, Ha-Makhtesh ha-Gadol ja Ha-Makhtesh ha-Katan. Nahal Paran on Israelin pisin wadi ja se kulkee alueen halki. Beerseban aluetta halkoo Nahal Besor ja sen sivujoet. Alueen joissa kulkee vuosittain vain hyvin vähän vettä joitakin ajoittaisia lyhyitä tulvia lukuun ottamatta.\nNegev on osa pohjoisen pallonpuoliskon subtrooppisen vyöhykkeen aavikkovyötä. Välimeri viilentää pientä osaa alueesta, kun taas Punaisenmeren vaikutus on lähes olematon. Ilmasto alueella on mantereinen. Lämpötila vaihtelee huomattavasti yön ja päivän välillä. Vuotuinen sadanta vaihtelee negevin pohjoisosan noin 250 millimetristä 50–100 millimetriin suurimmassa osassa aluetta. Aravanlaakso on kuivinta aluetta ja sen sadanta on 25–50 mm. Satava vesi haihtuu nopeasti auringossa. Ilmakosteus on tyypillisesti alhainen.\nNegevin alueella tavattavia nisäkäslajeja ovat esimerkiksi aavikkogaselli, aasianvilliaasi, valkobeisa, leopardi, susi, juovahyeena, hiekkakettu, mäyrä ja metsäkissa. Osa lajeista, kuten aasianvilliaasi ja valkobeisa, olivat jo aikanaan hävinneet alueelta, mutta niitä on sittemmin istutettu takaisin luontoon.\nEsihistoriallisella kaudella Negev oli suhteellisen tiheään asuttua aluetta ja sen vesivarannotkin olivat suuremmat. Alue alkoi kuitenkin kuivua mesoliittisella kaudella. Kalkoliittisella kaudella nykyisen Beerseban seudun asuttajat alkoivat paimentaa kotieläimiä ja rakentaa maanalaisia asumuksia kuivuneiden jokien uomiin. Samoihin aikoihin alkoi myös Aravanlaakson alueen kuparivarantojen hyödyntäminen. Asutusta oli myös pronssikauden alku- ja keskivaiheilla noin 2 000 vuotta ennen ajanlaskun alkua. Amalekilaiset asuttivat Negevin eteläosia ja kanaanilaiset sen pohjoisosia. Vanhassa testamentissa Negevin pohjoisosat liitetään Israeliin Egyptistä paon jälkeen. Babylonian vankeuden jälkeen pohjoista hallitsi Aleksanteri Jannaios ja myöhemmin nabatealaiset. Nabatealaiset kuljettivat karavaaneillaan Negevin poikki Petrasta ja Ailan satamasta mirhamia ja frankinsensia Välimeren satamiin. Jälkeensä he jättivät teitä ja linnakkeita. Kauppareittien varrelle nousi joitakin asutuskeskuksia, kuten Avedat, Mampsis ja Elusa.\nNabatea liitettiin Rooman valtakuntaan vuonna 106 jaa. Negevin merkitys kauppareittinä väheni merkittävästi. Alue alkoi kasvaa jälleen Bysantin valtakunnan ja sittemmin umaijadien alaisuudessa. Ajanjaksolta tunnetaan esimerkiksi useiden kirkkojen raunioita. Huomattavia osia alueesta oli myös viljelty patoja ja terasseja rakentamalla, sekä sadevesiä kanavoimalla. Alue alkoi taantua jälleen abbasidien valtakaudella. Ennen nykyisen Israelin perustamista aluetta asuttivat beduiinit, joiden lukumäärä oli ennen vuotta 1948 noin 70 000. Israelin itsenäisyyssodan yhteydessä monet heistä kuitenkin pakenivat ja beduiinien määrä väheni noin 11 000:een.\nMuutamat yritykset perustaa Negeviin juutalaisia siirtokuntie heti ensimmäisen maailmansodan jälkeen kariutuivat usein vesivarantojen vähäisyyteen. Ennen itsenäisyyssotaa alueelle oli kuitenkin perustettu 11 pientä kylää. Alueelle muutti paljon juutalaisia sodan jälkeen. Beersebata tuli alueen huomattavin kaupunkikeskus. Asukkaita on myös alueen pienemmissä mošaveissa ja kibbutseissa. Kuolleenmerenalueella harjoitetaan esimerkiksi fosfaattien, kuparin, mineraalisaven ja lasihiekan kaivuutoimintaa. Eilatin satama on Israelin merireitti etelään ja itään. Alueelle kulkee myös rautateitä ja maanteitä. Vuonna 2003 alueella asui noin 366 900 juutalaista ja 135 400 arabia.\n↑ Kerkko Hakulinen, Sirkka Paikkala: Eksonyymit : Negev Kotimaisten kielten keskuksen verkkojulkaisuja 58. Kotimaisten kielten keskus. Viitattu 7.1.2021.\n↑ a b c d e Fred Skolnik ja Michael Berenbaum: Encyclopaedia Judaica Volume 15 Nat-Per, s. 56-59. Thomson Gale, 2007. ISBN 978-0-02-865928-2. (englanniksi)\n↑ Har Negev Ecopotential. Viitattu 21.12.2019. (englanniksi)\n↑ Focus on Israel- Reintroducing Biblical Wildlife Israel Ministry of Foreign Affairs. Viitattu 21.12.2019. (englanniksi)\n↑ Ben Hattem: The Negev Desert’s Vanishing Bedouin The Daily Beast. Viitattu 21.12.2019. (englanniksi)\nKuvia tai muita tiedostoja aiheesta Negev Wikimedia Commonsissa\nNoudettu kohteesta ”https://fi.wikipedia.org/w/index.php?title=Negev&oldid=20089374”\nSivua on viimeksi muutettu 2. marraskuuta 2021 kello 19.49.


Sotaveteraanien iäkäs, mutta terävä väki laittaa arvostamaan - Katri Kulmuni\nSotaveteraanien iäkäs, mutta terävä väki laittaa arvostamaan\nSotainvalidit ovat jo yli 90-vuotiaita, joten heille kuuluu kyllä parhaimmat mahdolliset palvelut korkeassa iässä.\nOlisi jo aika helpottaa sotainvalidien tilannetta ja poistaa prosenttirajat sotainvalidien etuuksista.\nHieman erilainen vaalitilaisuus sairaskotisäätiöllä. Kuulijakunta oli iäkästä ja terävää. Osanottajamäärä oli huima.\nOlisi jo aika helpottaa sotainvalidien tilannetta ja poistaa prosenttirajat sotainvalidien etuuksista. Sotainvalidit ovat jo yli 90-vuotiaita, joten heille kuuluu kyllä parhaimmat mahdolliset palvelut korkeassa iässä.\nNiinhän se on, että vapaus ja vastuu kulkevat käsikkäin.\nVielä kun se on mahdollista, olisi aika pysähtyä miettimään minkälaisen vastuun veteraanit ottivat meidän vapaudesta. Kantoivat taakan, jotta meidän olisi hyvä.\n"Olen oppinut tuntemaan Katrin ahkerana ja päämäärätietoisena naisena. Katri on vuosien varrella kasvanut, kehittynyt ja opiskellut asioita."


Karjalainen jäi ilman mitalia - Urheilu - Ilta-Sanomat\nKarjalainen jäi ilman mitalia\nPäivitetty 8.8.2005 20:20\nEi tullut mitalia miesten moukarinheitosta, vaikka sitä tarjottiin. Olli-Pekka Karjalainen ei saanut lekaansa lentämään missään vaiheessa finaalia. Parhaaksi tulokseksi jäi vaatimaton 78,77. Viides sija ei ollut sitä, mitä lähdettiin hakemaan. Ei varmasti. Kilpailun jälkeen pettymys paistoikin niin Oopeen kuin valmentaja Arto Rinta-ahon kasvoilta. Tasaisen karsinnan jälkeen suomalaisella oli hyvät mahdollisuudet mitaliin, mutta palkintopallilla juhlivat hänen sijastaan valkovenäläiset Ivan Tihon ja Vadim Devjatovski sekä Puolan Szymon Ziolkowski.


Valkoinen Koti: Mandala\nnuokku 12. kesäkuuta 2012 klo 17.28\nMeillä pähkäiltiin saman ongelman kanssa vuoden vaihteessa ja (yllättävistä) kehuista innostuneena uskalsimme kokeilla Ikean patjoja. Patjat eivät ole hinnalla pilattu joten epäilin suuresti niiden laatua. Lopulta päädyimme Sultan Hagavikiin ja Hamnvikiin. Mieheke otti kiinteämmän ja itse tyydyin vähän vähemmän kiinteään. Sijauspatjana palvelee Sultan Toröd ja omaksi kummastukseksi olen ollut tyytyväinen. Eipä nuo patjat nyt selkäongelmaisen vikoja pois vieneet, mutta ovat kyllä miljoona kertaa paremmat kuin entiset. Hinta-laatu-suhde oli siis enemmän kuin passeli.\nToki salaa haaveilen Unikulman unelmapatjoista, mutta jostain kumman syystä 4000€ per patja plus petari ei ole meikäläisen budjetissa.\nSänkynä meillä on BoConceptin Limo-kopio itse tehtynä. Isä väsäsi sinne nuo laatikotkin alle ja avot! Imee tavaraa alleen enemmän kuin riittävästi eikä tarvitse sängynalusiakaan niin usein imuroida. :)\nKatriina - Valkoinen Koti 14. kesäkuuta 2012 klo 16.24\nOlen kyllä kovasti kuullut kehuja noista Ikean patjoista. Niissä kyllä tuo hinta houkuttelisi tosi kovasti.\nOlisihan se hienoa laittaa sänkyyn se kymppitonni, mutta sitä harvalta varmaan siihen löytyy tai ei ainakaan meiltä. Varsinkin näin kun toinen puolisko elelee kodinhoidontuella, ei paljon ylimääräistä juhlita.\nMeillekin kyllä passaisi tuo, että sängynalusta olisi hyötykäytössä, sen imurointi on ihan tuskaa. Meillä lisäksi koira änkeää aina itsensä sinne alle ja hötkyttää sänkyä mennessään. :D\nE 12. kesäkuuta 2012 klo 19.03\nMielenkiinnolla odotan vastauksia, sillä aihe on ajankohtainen meilläkin. Tässä vaiheessa ajattelin pelkän petarin uusimista, mutta riittääköhän se..\nKatriina - Valkoinen Koti 14. kesäkuuta 2012 klo 16.25\nJos petari on riittävän paksu niin pitäis riittää. Siis ainakin jos tuollaisen Tempur-tyylisen petarin aikoo vaihtaa.\nIisa 12. kesäkuuta 2012 klo 19.37\nMe päädyimme muutama kuukausi sitten Asko Bonnell Essence-mallistoon. Ja tyytyväisiä ollaan oltu! Tosin mikä tahansa olisi varmasti ollut paremmat kuin ne meidän edelliset ;) Meidän ystävillä on vanha sänky uudistettu juurikin mainitsemallasi tavalla, eli ostivat 7cm paksun Tempur-sijauspatjan. Hyvin toiminut sekin :)\nKatriina - Valkoinen Koti 14. kesäkuuta 2012 klo 23.01\nOnko tuo teidän sänky sellainen jenkkisänky, vai onko jotain tälläistä elastaanista materiaalia?\nKiva kuulla, että tuo Tempur petari on toiminut. Se olisi varmaan aika näppärä, tosin meidän pitää vaihtaa koko sänkysysteemi, että mikä sitten olisi hyvä alusta.\n-I- 12. kesäkuuta 2012 klo 21.35\nMeillä on Unikulman Klassikko -patjat (tai siis yksi 160cm leveä)+ petari ja ollaan oltu tosi tyytyväisiä! Molemmilla on enemmän tai vähemmän selkävaivoja ja ollaan saatu tuhlattua erilaisiin patjoihin/sänkyihin melkoiset summat ennen tätä sänkyä. Tämä on ensimmäinen ja ainoa, missä kummallakin on ollut hyvä nukkua ja meillä kuitenkin on jonkun verran tota pituus- ja painoeroakin. Aluksi mies epäröi tuota yhtenäistä patjaa, sillä mä olen melko kova pyörimään öisin ja mies pelkäsi, jos sänky tuljuu sen takia. Yhtään ei kuulemma ole sitä ongelmaa ollut. Ostettiin myös Unikulmasta tempur-tyyliset tyynyt ja on nekin tosi hyvät! Mä olen tähän asti aina nukkunut mahallani, mikä on pahentanut entisestään niskavaivojani, mutta tämän tyynyn ansiosta olen oppinut nukkumaan kyljelläni ja selälläni ja niskavaivat on selkeesti vähentyneet. En voi siis muuta kuin lämpimästi suositella!\nMun tämän päivän (tiistain) postauksessa näkyy vähän tuo sänky.\nKatriina - Valkoinen Koti 14. kesäkuuta 2012 klo 23.03\nNoita Unikulman sänkyjä on kyllä hirveästi kehuttu, mutta eikös ne ole aika turkasen hintaviakin? Vai mitä teidän paketillenne tuli hintaa, noin suurinpiirtein? Hirvittää vaan laittaa sänkyyn useita tuhansia, vaikka varmaan fiksua olisikin panostaa siihen kunnolla.\n-I- 15. kesäkuuta 2012 klo 22.46\nMeidän paketille tuli hintaa reilut 2000€, sis. patjat erikoisverhoilulla, petarin, jalat ja 2 tyynyä. Otettiin ne "halvimmat", mitä ei siis ole muotoiltu vartalon mukaan.\nMun mielestä ihan kohtuu hinta noin loistavista patjoista. Vähintään saman verran ollaan saatu rahaa palamaan aiempiin yrityksiin. Sanoinkin miehelle, etten enää suostu ostamaan sänkyä huonekalukaupasta vaan ainoastaan sänkyliikkeestä!\nOona 13. kesäkuuta 2012 klo 9.59\nMeillä on Svane Zenit -sänky ollut nyt vuoden ja olemme enemmän kuin tyytyväisiä. Siinä on geelirakenne, joka painuu ainoastaan siitä kohtaa, mihin painetta tulee. Yhtenä erona viskoelastaaniseen patjaan on se, että tuo ilmastoituu paremmin ristikkorakenteensa asiosta. Lisää voit lukea mm. täältä http://www.rintsikka.fi/?p=1389 . Meillä taitaa olla samat tyynyt kuin -I-:llä, en vaihtaisi pois. Ei voi kuin suositella molempia! :)\nKatriina - Valkoinen Koti 14. kesäkuuta 2012 klo 23.05\nTämä Svane Zenit alkoi kyllä kiinnostaa. Toimisikohan tämä kuten Tempur, siis että ostaisi vain tarpeeksi paksun petarin tätä materiaalia? Vai vaatisiko koko sängyn samaa laatua?\nPitää varmasti käydä koemakoilemassa tätä. :)\nAnn-Christine 13. kesäkuuta 2012 klo 15.17\nMe uskallettiin myös jonkin aikaa sitten ostaa uusi sänky ja patjat ikeasta. Ollaan oltu tyytyväisiä, vaikka nyt jälkeenpäin mietin, että olisko sittenkin pitänyt ottaa kova patja tämän keskikovan sijaan.. Hmmm! Rungoksi valittiin brimnesin 140cm leveä ja se on ihan super! Säilytystilaa löytyy todella paljon, eikä sängyn alta tarvitse imuroida :-) Sängynpääty ostettiin nyt myöhemmin, kiva sekin ja siinä on lisää säilytystilaa. Ihan täydelliset meidän romuluolaan siis :D\nKatriina - Valkoinen Koti 14. kesäkuuta 2012 klo 23.08\nTuo sängyn valinta on himputin vaikeaa vaan pienen koemakoilun perusteella. Täytyisi voida nukkua muutama yö, että tietäisi toimisiko tämä itsellä. Tuota Brimnesiä minäkin olen katsellut. Säilytystila houkuttaa aina. Myös tuo sängynpääty olis ihana, mutta meillä vähän kapea huone niin vaikeuttaa kulkua jos tulee kovin pitkäksi sänky... :/\nRintsikka 20. syyskuuta 2012 klo 12.03\nKommentoin vähän vanhaa juttua, mutta eipä tuo haittaa! Mihin mahdoit päätyä? Sängyä ei voi muutaman nukutun yön jälkeen oikein arvostella, kropalla voi kestää viikkoja että se tottuu tuollaiseen sänkyyn mitä meillä esim on. (Svane Zenit). Muistan hyvin, miten oli parisen viikkoa vähän paikat kipeänä herätessä.. nyt nukkuu kyllä niin hyvin! Pelkästään jo noiden tyynyjen vaihdon jälkeen loppui öinen heräily ja vanhojen tyynyjen kaksinkerroin kääntely ;)\nKatriina - Valkoinen Koti 20. syyskuuta 2012 klo 12.54\nEipä haittaa ollenkaan, että vanhempaa juttua kommentoit. Ihan mukavaa vain! :) Noh itseasiassa ei olla vielä päädytty mihinkään. :/ Tuli vähän muita yllättäviä rahareikiä ja sänky sai vielä odottaa. Toi on kyllä varmasti juurikin totta, että ihan heti ei hyväkään sänky tunnu hyvältä. Kävin Habitaressa vähän noita Svaneja testailemassa, vaikuttivat kyllä tosi laadukkailta. Mitkä tyynyt teillä on tällä hetkellä?


Tiedätkö, kuka tarinoi korvaasi siivotessasi ja nukahtaessasi? Kun Krista Putkonen-Örn menee studioon, hän ei tiedä mitä on luvassa: "Toisinaan naurattaa hysteerisesti" | Lapinkansa.fi\nTiedätkö, kuka tarinoi korvaasi siivotessasi ja nukahtaessasi? Kun Krista Putkonen-Örn menee studioon, hän ei tiedä mitä on luvassa: "Toisinaan naurattaa hysteerisesti"\nÄänikirjojen suosio on tehnyt lukijoista yhtä tärkeän osan elämystä kuin itse kirja. Äänikirjalukijan työkavereita ovat tabletti, tietokone ja kirjan henkilöhahmot. Lukiessa mahakaan ei saa murahtaa, mutta tunnekuohut tulevat joskus kutsumatta. Tapasimme Krista Putkonen-Örnin, joka on antanut äänen muun muassa Michelle Obamalle. Hän oppi silmäilevän ja ennakoivan lukutekniikkansa jo lapsena.\nHelsinkiläisessä Silencio-studiossa äänitetään suuri osa isoimpien suomalaisten kustantamoiden äänikirjoista. "Kysyntä on valtava ja koppeja rajallisesti, joten pakostakin osa joudutaan tekemään toisaalla", Krista Putkonen-Örn kertoo.\nSivut vaihtuvat kännykän näytöllä, kun Krista Putkonen-Örn tarkastelee äänikirjasovelluksessa Michelle Obaman omaelämäkertaa. Jos painaisimme kuuntele-nappia, kaiuttimesta kajahtaisi Putkonen-Örnin oma ääni.\n– Täällä on Chicago, Robbie ja South Shore. Vierasperäiset kirjaimet ja kursiivit pomppaavat. New Yorkin kadut ovat hirveitä lausua, hän analysoi.


Poliisi: Iäkäs mies murhasi vaimonsa niskalaukauksella – tekoon liittyi suunnitelmallisuutta - Rikos - Uutiset - MTV.fi\nPoliisi: Iäkäs mies murhasi vaimonsa niskalaukauksella – tekoon liittyi suunnitelmallisuutta\nRikos Julkaistu 29.11.2017 13:40\nKaksi iäkästä henkilöä löydettiin ammuttuina Turun Ruissalossa Jarno Saarisen tien ja Pikku Pukintien risteyksessä 16. elokuuta 2017.\nPoliisi on saanut valmiiksi esitutkinnan Turun Ruissalosta kuolleena löytyneen iäkkään pariskunnan tapauksessa.\nVuonna 1932 syntynyt mies ja 1933 syntynyt nainen löydettiin kuolleena 16. elokuuta Jarno Saarisen tien ja Pikku Pukintien risteyksen läheltä.\nTutkinnassa vahvistui, että mies oli ampunut aseella ensin vaimonsa ja sitten itsensä. Surma-ase, FN 7.65-käsiase löytyi tapahtumapaikalta. Aseen tunnistetiedot oli hiottu pois, mutta aseeseen sopivia ampumatarvikkeita löydettiin lisää miehen asunnolta.\nLaboratoriotutkimusten perusteella aseessa oli jälkiä vain miehen DNA:sta. Mistä ase oli hankittu, ei tutkinnassa selvinnyt, sillä asemalli oli yleinen.\nPoliisin mukaan mies surmasi puolisonsa niskalaukauksella.\n– Poliisi pitää naisen ampumista murhana, koska tappoon epäillään liittyneen suunnitelmallisuutta, vakaata harkintaa ja tekoa voidaan myös kokonaisuuden osalta epäillä törkeäksi, Lounais-Suomen poliisi tiedotti.\nPoliisin mukaan esitutkinnassa ei tullut ilmi mitään tietoja, että nainen olisi toiminnallaan antanut aihetta ampumiselle tekohetkellä tai aiemmin.\n– On todennäköistä, että teko on tullut uhrille täytenä yllätyksenä, poliisi jatkaa.\nYhtenä teon motiivina poliisi pitää esitutkinnassa ilmi tulleita pariskunnan terveydellisiä seikkoja.\nEsitutkinta päätettiin saattamatta sitä syyteharkintaan epäillyn kuoleman takia.\nKaksi ihmistä löytyi ammuttuna Turun Ruissalosta – iäkästä miestä epäillään vaimonsa murhasta 17.8.2017\nPoliisi tutkii murhaa Ruissalossa – kaksi iäkästä henkilöä löytynyt kuolleena 16.8.2017\nLasta katumaasturillaan töytäissyt kuljettaja ilmoittautui poliisille Kaksikon epäiltiin potkineen poliisin kiinniottamaa Turun joukkopuukottajaa – tapauksen esitutkinta lopetettiin


Henkilökohtainen avustaja Vantaa - Suomen Seniorihoiva\nHenkilökohtainen avustaja Vantaa ›\nVantaalla on käytössä vammaispalveluiden piiriin kuuluva henkilökohtaisen avun palveluseteli, jolla asiakas voi hankkia ilmaiseksi henkilökohtaisen avustajan. Vantaan kaupunki on hyväksynyt Suomen Seniorihoivan henkilökohtaisen avun palveluntuottajaksi, joten ilmaisen palvelun voi tilata vaivattomasti meiltä palvelunumerostamme 010 324 9000.\nMikäli sinulla ei ole vielä henkilökohtaisen avun palveluseteliä ja haluat kartoittaa mahdollisuutesi siihen, kannattaa olla yhteydessä Vantaan seniorineuvontaan, jonka yhteystiedot löytyvät alempana tältä sivulta.\nPalvelemme Vantaan noin 230 000 asukasta Helsingin Mannerheimintien toimistostamme käsin, jolloin pystymme hyvin reagoimaan nopeisiinkin palvelun tarpeisiin. Vantaa muodostaa meille hyvin tärkeän alueen Uudellamaalla ja useat työntekijämme asuvat Vantaalla tai sen välittömässä läheisyydessä.\nPalvelumme on kiireetön ja toimimme aina asiakkaan ehdoilla hyvin hienovaraisesti. Periaatteenamme on, että asiakkaalla käy aina sama työntekijä, joka on asiakkaan luona läsnä niin pitkään kuin asiakas haluaa. Meillä on aikaa vaikka koko päiväksi. Näin pystymme takaamaan laadukkaan ja katkeamattoman hoitoketjun, mikä on ikäihmisten hoivapalveluissa ensiarvoisen tärkeää.\nOlemme vastuullinen toimija ja hoidamme kaikki meille kuuluvat velvoitteet. Meillä on lisäksi kattava potilasturva- ja vastuuvakuutus ennalta-arvaamattomien tilanteiden varalle. Tarjoamme kokonaisvaltaisia kotiin tuotettuja senioripalveluita joustavasti yhden tiskin periaatteella.\nPalvelutarjontamme on suunniteltu kattamaan kaikki seniorin päivittäiset tarpeet, minkä ansiosta asiakkaan ei tarvitse olla useisiin eri palveluntuottajiin yhteydessä. Avustus-, seuranpito- ja hoivapalvelumme vastaavat kunkin asiakkaan yksilöllisiin tarpeisiin, on kyse sitten kodin siisteydestä ja turvallisuudesta, terveydenhuollosta tai sosiaalisen ja virikkeellisen elämän ylläpidosta.\nSeniorineuvonta Vantaa ja kaupungin Vantaa-info\nSeniorineuvontaa mieltäsi askarruttaviin asioihin saat puhelimitse arkisin klo 9-15 numerosta (09) 8392 4202.\nVoit myös lähettää tiedustelusi sähköpostitse osoitteeseen seniorineuvonta@vantaa.fi.\nNeuvonta on tarkoitettu senioreille, jotka haluavat lisää tietoa kaupungin tarjoamista hyvinvointia tukevista palveluista. Sosiaali- ja terveysalan ammattilainen arvioi kanssasi elämäntilannetta, voimavaroja ja selviytymistä arjesta.\nTilannearvioin pohjalta tarkastellaan yhdessä, mitkä palvelut sekä millainen toiminta edistäisi seniorien hyvinvointia parhaiten.\nVantaan terveysasemien ajanvaraukseen voi soittaa kaikkiin terveyteen liittyvissä asioissa. Ajanvarausnumero (09) 839 50 000 palvelee asiakkaita arkisin klo 8-16.\nVoit hakea neuvonta-apua arjen ja vapaa-ajan haasteisiin myös Vantaa-infosta. Heiltä voit ostaa esimerkiksi kaupunkikortin eläkeläisten ruokailuun tai maksaa kaupungin laskuja ilman palvelumaksua.\nVantaa-infoja löytyy kaupungista muutamia, voit tarkistaa lähimmän toimipisteen yhteystiedot ja aukioloajat tästä.\nVantaalla on monipuoliset terveydenhuolto- ja sosiaalipalvelut, joita voi hoitaa kätevästi myös verkossa (eResepti, Omakanta ja sähköinen potilastiedon arkisto).\nKaupunki järjestää senioreilleen vaihtuvaa ohjelmaa sekä tapahtumia. Voit tutustua seniorimenoihin tästä.\nVoit myös noutaa tapahtumaesitteen terveysasemilta tai Vantaa-infosta. Seniorimenot vaihtelevat informaatiopainotteisista opetusluennoista aina turvallisuuteen ja liikuntaan, sekä luku- ja runopiireihin.\nSeniorimenoissa pääset oppimaan uutta sekä tutustumaan muihin senioreihin.\nTuttu ja turvallinen henkilökohtainen avustaja\nHenkilökohtaiset avustajamme toteuttavat kaikkia päivittäiseen elämään liittyviä toimintoja ja parantavat asiakkaan elämänlaatua.\nSovimme jokaisen asiakkaamme kanssa yksityiskohtaisesti juuri heidän tarpeisiinsa parhaiten sopivasta palvelukokonaisuudesta, jonka avulla seniori voi asua omassa kodissaan mahdollisimman pitkään ja nauttia hyvin ansaituista eläkepäivistään. Teemme työmme kiireettömästi, huolellisesti ja aidosti välittäen.\nToteutamme monipuolista virikkeellistä palvelua. Esimerkiksi liikunta, askartelu, ompelu, korttipelit, teatteri, ooppera, musiikki, urheilutapahtumat ja elokuvat ovat kaikki hyödyllistä virikkeellistä toimintaa ja parantavat elämänlaatua ja lisäävät vireystilaa.\nPäivittäinen liikunta on ensisijaisen tärkeää seniorin elämässä hyvän yleiskunnon ylläpidon vuoksi. Sairaus tai fyysinen vamma saattaa vaikeuttaa liikkumista, jolloin henkilökohtainen avustaja pystyy vaikuttamaan seniorin elämään merkittävästi.\nEsimerkiksi liikunta ehkäisee myös monien sairauksien riskiä, kuten Alzheimerin tautia. Liikunta ylläpitää tasapainoa, lihasvoimaa, vahvistaa luustoa ja parantaa verenkiertoelimistön kuntoa. Suurin keino ehkäistä vanhuusiän kaatumisia on säännöllisellä liikunnalla.\nLue lisää vanhusten viriketoiminnasta tältä sivulta.\nYksityisellä kotisairaanhoidolla turvaa tulevaisuuteen\nMikäli elämäntilanteenne ei välttämättä vaadi tällä hetkellä tarpeita kotisairaanhoidon palveluille, voi tilanne muuttua tulevaisuudessa. Meidän asiakkaana ei tarvitse murehtia mahdollisia terveydentilan muutoksia, sillä tuotamme luotettavasti ja turvallisesti kattavat sairaanhoidon palvelut suoraan asiakkaiden koteihin tilanteen niin vaatiessa.\nPeriaatteenamme on, että asiakkaan luona käy aina sama hoitaja, jolloin voidaan varmistaa hoidon korkea laatu ja katkeamaton hoitoketju.\nEsimerkkejä kotisairaanhoidon palveluistamme Vantaalla:\nterveydentilan ja oireiden seuraaminen\ntarvittaessa avustamme myös reseptien uusimisessa ja apteekissa asioinnissa\nMeillä on pitkä kokemus erilaisten sairauksien hoitamisesta ja kuntoutuksesta asiakkaan kotona. Erityisesti ikääntyneille tyypilliset sairaudet, muistisairaudet, neurologiset sairaudet sekä monet muut krooniset sairaudet ovat erityisosaamistamme.\nEsimerkkinä seuraavat sairaudet:\nKiireetön henkilökohtainen palvelu\nJokaiselle asiakkaallemme nimetään oma henkilökohtainen avustaja, joka toimii asiakkaan tukena ja turvana kaikessa toiminnassa. Palveluvalikoima on laaja ja se räätälöidään jokaisen asiakkaan yksilöllisiin tarpeisiin.\nPalvelut sisältävät esimerkiksi avustamista ulkoilussa, ruoanlaitossa, pukeutumisessa tai peseytymisessä. Ota yhteyttä ja saat kiireetöntä huolenpitoa suurella sydämellä.\nTarvitsetko sinä tai läheisesi henkilökohtaista avustajaa mukaan mökkireissulle tai matkalle? Me voimme auttaa matkan toteuttamisessa.\nTuemme ikäihmisten ja vammautuneiden asiointia, liikkumista ja matkailua. Avustamme tarvittaessa pankissa tai virastoissa asiointia tai erilaisten kotimaan ja ulkomaan matkojen toteuttamisessa. Monet haaveilevat vielä kerran lähtevänsä jonnekin lämpimään tai mökille järven rauhaan. Teemme siitä mahdollista.\nKotipalvelut, pihatyöt ja siivous\nKotipalvelumme kattavat kaikki kotitaloustöihin liittyvät toiminnot ja niissä avustamisen. Teemme asiakkaan kodista turvallisen ja puhtaan elää ja asua. Kotipalveluihin kuuluvat esimerkiksi kodinhoito, pihatyöt, pyykinpesu, silitys, imurointi ja kevyet kodin perusparannustyöt.\nLue lisää senioreiden siivouspalveluista tältä sivulta.\nOta rohkeasti yhteyttä ja varaa ilmainen tutustumiskäynti – tuomme hoivapalvelut luoksenne\nTäytä oheinen lomake, niin olemme teihin yhteydessä toivomananne ajankohtana sopiaksemme jatkotoimenpiteistä. Tarjoamamme tutustumiskäynti ei sido teitä mihinkään, vaan tarkoituksena on antaa teille parempi kuva yrityksemme toiminnasta ja arvoista sekä käydä tarkemmin läpi palvelutarpeenne ja sopia juuri teidän tilanteeseenne sopivasta palvelukokonaisuudesta.\nHenkilökohtainen avustaja on saatavilla kaikkialla Suomessa. Olemme toimineet jo pidempään muun muassa paikkakunnilla; Espoo, Helsinki, Vantaa, Kauniainen, Kirkkonummi, Kerava, Tampere, Turku, Salo, Lohja ja Siuntio.\nTuotamme henkilökohtainen avun palvelua vantaalaisille palvelusetelillä, jolloin se on asiakkaalle ilmainen. Muut hoivapalvelumme hinnoittelemme Vantaalla tuntiperusteisesti ja palvelukohtaisesti. Tuottamamme henkilökohtainen avustaja Vantaa on arvonlisäverotonta ja perustuu aina kirjalliseen hoito- ja palvelusuunnitelmaan. Liitämme aina yksityiskohtaisen hinnaston hoito- ja palvelusuunnitelman liitteeksi. Lisätietoa yksityisten hoivapalveluiden hinnoittelusta löydät hinnastosivulta.


Kyselytutkimussivuilla käytettävät evästeet | SurveyMonkey\nKyselytutkimussivuilla käytettävät evästeet Euroopassa\nUseimpien muiden kaupallisten internetsivustojen tapaan myös me käytämme evästeitä. Evästeet ovat pieniä tietojoukkoja, jotka tallennamme laitteellesi (tietokone, matkapuhelin, tabletti), jota käytät kyselytutkimukseen. Jokainen eväste vanhenee tietyn ajan kuluttua sen käyttötarkoituksen mukaan.\nSeuraavassa on luettelo ja kuvaus evästetyypeistä, joita käytämme, kun vastaat kauttamme kyselytutkimukseen Euroopassa. Jos haluat tietoa evästeistä, joita käytämme sivustojemme muilla sivuilla, lue evästekäytäntömme ja yksityisyydensuojakäytäntömme.\nVoit poistaa evästeet tai estää niiden käytön selaimen asetuksista. Tämä saattaa kuitenkin vaikuttaa kyselyn täyttämiseen. Hyväksymällä evästeet varmistat sujuvan kyselytutkimuksen.\nTietyt evästeet ovat välttämättömiä kyselytutkimusten virheettömän ja turvallisen toiminnan kannalta. Käytämme evästeitä esimerkiksi henkilöllisyytesi todentamiseen. Kun kirjaudut sivustoillemme, asetamme todennusevästeet, joiden avulla tiedämme, kuka olet selausistunnon ajan. (Esimerkki evästeiden nimistä: ep201)\nNäitä evästeitä käytetään sivustojemme tiettyjen lisätoimintojen käyttämiseen, kuten asetustesi tallentaminen (esim. käyttäjänimi ja kielenvalinta) ja estämään samaan kyselytutkimukseen vastaamisen useaan kertaan. Tämä toiminto parantaa käyttökokemusta. (Esimerkki evästeiden nimistä: cf, RP_XXXXXXXX, P_XXXXXX)\nTestaamme joskus uusia tai erilaisia ominaisuuksia ja sisältöjä asiakkaiden alaryhmillä. Tällöin käytämme evästeitä varmistamaan, että testissä mukana olevilla käyttäjillä on yhdenmukainen käyttökokemus. (Esimerkki evästeiden nimistä: EP202)\n3. Suorituskykyä seuraavat ja suorituskykyä parantavat evästeet\nJoidenkin evästeiden avulla kerätään tietoja siitä, miten kyselytutkimuksen vastaajat toimivat kyselytutkimuksissa. Käytämme näitä tietoja analysoimaan, miten käyttäjät käyttävät kyselytutkimuksia, sekä tunnistamaan kyselytutkimuksissa olevia ongelmia ja auttamaan meitä kehittämään palveluitamme ja toimintojamme. Nämä evästeet keräävät tietoja yleensä nimettömässä muodossa, ja ne auttavat meitä selvittämään esimeriksi sen, kuinka paljon sivustolla käy vierailijoita, miten he päätyvät sivustolle ja millä sivuilla he käyvät. (Esimerkki evästeiden nimistä: ep202)\nMuut evästeet auttavat meitä hallitsemaan sivustollemme saapuvaa liikennettä ja tarjoamaan käyttäjille nopeammat vastausajat jakamalla liikenteen eri palvelimille. Tätä kutsutaan kuormituksen tasapainottamiseksi. (Esimerkki evästeiden nimistä: EP201)\n4. Kohdistetut tai mainosevästeet\nEmme koskaan käytä tämäntyyppisiä evästeitä kyselytutkimussivuilla Euroopassa.\n5. Asiakkaan evästeiden käyttö\n6. Luettelo SurveyMonkeyn kyselytutkimuksissa käytetyistä evästeistä Euroopassa\nep201 Toiminnallisuus .surveymonkey.com 1 tunti Kuormituksen tasapainottajan asettama. Käyttäjien seuranta väärinkäytön estämiseksi ja ongelmien ratkaisemiseksi.\nep202 Toiminnallisuus .surveymonkey.com 90 päivää (viimeisin käyttö nollaa ajan) Käytetään yksilöllisenä tunnisteena käyttökokemuksen testaamiseksi (esim. näyttämään eri väriyhdistelmiä sen selville saamiseksi, mikä niistä on tehokkain). Käytetään myös vastaajien käyttökokemussivullamme mittaamaan kyselytutkimuksen vastaamisastetta.\nRP_XXXXXXXX Pakollinen .surveymonkey.com 90 päivää Toteuttaa yksi vastaus per tietokone -asetuksen.\nsso_user Pakollinen .surveymonkey.com 90 päivää Määrittää, ovatko tietyt Enterprise-vastaajat todennettuja, jos tilin omistaja edellyttää tätä.\nCX_XXXXXXXX and P_XXXXXXXX Toiminnallisuus .surveymonkey.com 1 vuosi Käytetään pop-up-kyselyissä seuraamaan, onko kyselyyn jo vastattu. Näin vältetään pop-up-kyselyn näyttäminen uudelleen.\nsm_ir Toiminnallisuus .surveymonkey.com istunto Käytetään välittömien tulosten sivulla, jotta kyselytutkimuksen laatija voi näyttää tietoja.


Olo- ja ruokailuhuoneen muutos - Lifestyle - MTV.fi\nOlo- ja ruokailuhuoneen muutos\nLifestyle > Koti Julkaistu 17.10.2003 15:21 (Päivitetty 07.04.2004 16:11)\nSisustusprojektin lähtökohtana oli tehdä lattiapinnasta dynaamisempi osa kodin sisustusta.Lattian sävyksi valittiin pähkinä, jotta valkoinen sohvakalusto nousisi lattiasta selkeämmin esiin. Pähkinän sävy mukaili kauniisti myös vanhan ruokailuryhmän puutuoleja. Olohuonetta haluttiin selkeyttää ja erityisesti näkymä eteisestä olohuoneeseen tuntui ahtaalta. Lisäksi huonetilojen läheinen nivoutuminen yhteen tuntui vaativan yhteisiä elementtejä.\nHuoneisiin haettiin tumman ja vaalean kontrasteja. Olohuoneessa kirjahyllyt koottiin yhdelle seinälle ja sitä huoneen osaa rajattiin maalaamalla kattopalkki mustaksi. Jotta musta kirjahylly ei olisi liian synkkäkokonaisuuskevennettiin sitä kirjahyllyvalaisimilla. Käytävän seinälle, jossa ennen oli myös kirjahyllyä, kiinnitettiin selkeä hyllytaso. Tason päälle saatiin sommiteltua huoneessa olleet taulut uudella tavalla. Näkymä eteisestä kohti olohuonetta ja terassille johtavaa lasiovea saatiin näin avarammaksi. Mustat keittiöntuolit innoittivat jatkamaan mustaa värimaailmaa myös ruokailutilaan. Sinne rakennettiin vanerista ja listoista seinäkokonaisuus, josta muodostui perheen galleriaseinä. Koska perhe keräilee ahkerasti matkamuistoja, niin mustasta seinämästä saatiin hyvä kokoava elementti lukusille tauluille ja esineille. Pitkä ikkunaseinä huoliteltiin vaihtamalla verhot selkeisiin laskosverhoihin ja ruokailutilassa nurkkaa pehmennettiin lattialle valuvalla verholla. Televisiotaso vaihdettiin myös yhtenäiseksi ja muotokieleltään linjakkaammaksi tasoksi, näin siitä tuli sisustuspari valkoiselle hyllylle.\nLattiaksi valittiin Kährsin Pähkinä Genua Style joka on väriltään suklaanruskea aidosta puusta valmistettu lautaparketti. Koska lattia on alttiina suoralle auringonvalolle valitsimme lakaksi silkinhimmeänlakan. Parketin pinta on suojattu kuudella kerroksella uutta Floor Guard-lakkaa. Silkkinen pinta tuntuu mukavan pehmeältä paljaan jalan alla ja korostaa pähkinän tummaa kauneutta ja soljuvia syykuvioita. Parketissa on Woodloc-lukkopontti jonka ansiosta laudat liittyvät toisiinsa lähes näkymättömin, lujin liitoksin. Kohteen Pähkinä Genua-lattia on asennettu ns. uivalla asennustavalla eli parkettia ei ole kiinnitetty alustaan. Parketin alle on asennettu Kährsin Tuplex-aluskate, joka suojaa parkettia kosteudelta ja antaa hyvän askeläänieristyksen.\nTiedustelut : Kährs Finland Oy, Helsinki Sisustustalo-ketju, Carlson Oy ja Värisilmä.\nTikkurilan sileä lasikuitukangas ja himmeät maalit ja kiiltävä musta Miranol maali.\nTiedustelut : Tikkurila Oy, Vantaa K-Rauta, Espoo\nEteisen laatoitus 15x15cm Imo Quarzo\nKoivuvanerit, listat, jalkalistat ja kattolistat valmiiksi mittaansahattuna\nValkoinen pitkä Lack-hylly\nValkoinen selkeälinjainen kaluste ikkunan edessä\nValkoiset laskosverhot ja suora alas laskeutuva verho\nRivitalokeittiön muutos Vaatteet, kodin käyttötavarat ja huonekalut kiertoon - SPR avaa uuden Kontti-kierrätystavaratalon


3.6.2009 - Viisikko salaperäisellä nummella\nOikeudenkäynti oli jatkunut tuloksetta pari kuukautta. Unskin pajatso oli siirretty vanhalle paikalleen ovensuuhun kun kävijämäärät olivat alkaneet laskea. Monet halsualaiset alkoivat jo tympiintyä koko aiheeseen, eikä murhaajan kiinnijääminenkään tuntunut enää yhtä tärkeältä kuin ennen. Myös VS:n flipperiennätys oli niin kova, että ainoastaan Tohvelin suvun optimistisimmat veljekset uskalsivat enää tarttua haasteeseen - tuloksetta. Shakkitermein kyseessä oli pattitilanne, jota ratkaisemaan oli kutsuttu koolle salainen neuvosto. Kuntatiedotteessa hopeasompahiihtojen ilmoitukseksi naamioitu tiedote (Kesällä - ovelaa!) avautui vain muutamille...\nKun kello löi 18:00, harjun korkeimmalle huipulle oli saapunut värikäs joukko tärkeitä henkilöitä. Oikeuslaitosta edustivat Valtakunnan syyt. ja hänen nuorempi veljensä Timppa jolta VS odotti kovia tuloksia kunhan tämä vielä saisi ikää lisää ja oppisi töytäisemään peliä riittävän "herkästi" niin ettei tilt-valo syty heti ja pilaa ennätysmahdollisuutta. Kunnanjohtajan rooli oli vielä epäselvä, joka tapauksessa hänetkin paikalla nähtiin. Näiden lisäksi hiukan pienemmässä roolissa oli poliisilaitosta ja mielenvikaisia edustanut ex-konstaapeli. Viidentenä mukana pyöri vielä tummiin pukeutunut naisihminen, hän edusti murhasta epäiltyjä.\nKokouksen aihe oli yksinkertainen. Murhaaja kulki edelleen vapaalla\njalalla, ja tutkimukset polkivat paikallaan, eikä oikeudenkäynninkään kautta tuntunut syyllisiä löytyvän. Ne jotka oli tuomittu, olivat pikkurikollisia eikä sellaisista enää näillä seuduilla innostuttu. Toisin sanoen aika oli loppumassa ja tarvittiin järeämpia otteita murhan ratkaisemiseksi. Valtakunnan syyttäjä aloitti kokouksen rykäisemällä kämmeneensä.\n- Hyvät ystävät. Olen miettinyt pitkään tätä piinaavaa prosessia ja\neilen illalla kun harhailin ajatusteni meressä tajusin, että vastuu on\nJoka puolella näkyi nyökkäyksiä sen merkiksi että väki oli ottanut asian omakseen ja väitti tajuavansa tilanteen vakavuuden. Valtakunnan Syyt. jatkoi:\n- Sain idean, joka saattaa olla avain rikoksen ratkaisemiseksi.\nTuumailujeni ohella luin nimittäin myöhään yöhön suosikkikirjailijani\nEnid Blytonin teosta Viisikko salaperäisellä nummella (alkuperäisteos Five Go to Mystery Moor, 1954 - toim. huom.), ja ymmärsin, että meidän on oltava yhtä nokkelia kuin kirjan sankarit, jos haluamme koskaan ratkaista tämän arvoituksen.\n- Tiedän, että olette kanssani samaa mieltä, nyt täytyy vain valita\njokaiselle sopiva roolihahmo.\nIdea otettiin innostuneesti vastaan, ainoa epäilevä soraääni kuului\nvelipoika Timpalta joka kyseenalaisti haluaako meistä kukaan olla\nViisikon apuna pyörivä koira.\nValtakunnan Syyt. katkaisi veljensä epäilyt ja lupasi itse ruveta\n"Timiksi" koska hän oli porukan karvaisin. Kunnanjohtaja katsoi miestä hiukan epäilevästi, mutta ei sanonut mitään. Sitä paitsi, hän oli nuoresta pojasta asti halunnut olla Dick, ja sen roolin hän myös\nottaisi. Muu paikkajako sujuikin jouhevasti. Timppa oli kuin syntynyt\nLeoksi, eikä sekava Konstaapeli Virkkala tajunnut väittää vastaankaan kun hänelle tarjottiin Annen roolia. Tummiin pukeutunut nainen oli osuvasti Pauli.\nViisikko oli koossa ja valmis pelottelemaan murhaajan esiin. Emme aio vielä tässä vaiheessa paljastaa salaseuran suunnitelmia, kokouksen loppu kuitenkin käsitteli juuri operatiivista puolta ja suunnitelmat saatiin nopeasti kasaan.\nSitten koitti keskiviikko jolloin oikeudenkäynnissä pidettiin välipäivä,\nsitten torstai ja perjantai, viikonloppu jäi kokonaan väliin, ja\npäästiin suoraan maanantaihin. Oikeudenkäynti jatkui heti aamutuimaan ja paikalle oli saapunut väkeä enemmän kuin edellisviikkoina. Valtakunnan syyt. saapui paikalle iloisesti haukkuen ja kuola suupielestä valuen. Hänen perässään seurasi tummiin pukeutunut nainen jonka tervehdys kajahti paikallaolijoiden mielestä yllättävänkin miehekkäästi. Viisikon muut\njäsenet olivat kiireisiä murhan selvittämiseen liittyvien velvollisuuksiensa takia.\nViisikon kannalta onneksi ja oikeudenkäynnin tuloksen kannalta harmiksi väkijoukko ei huomannut VS:n muuntumista koiraksi. Myös Tummiin pukeutuneen Paulin rooli pysyi pimennossa. Tyytyväisin kuitenkin taisi olla syytettyjen penkillä nähty Suurenpuron Paavo joka linnatuomion sijaan selvisi Valtakunnan Syyt. saamillaan haukuilla.\nJa koska taaskaan ei päästy tämän pitemmälle, nohevat lukijamme\ntodennäköisesti arvasivat jo että seuraavassakin jaksossa murhaaja saapastelee edelleen vapaana, mutta viimeistään jaksossa 11/12 nähdään Viisikon läpimurto murhatutkimuksissa. Ja jos oikein hyvin käy, ehkäpä päätösnumerossa saadaan jokin ratkaisun tapainen pikku hiljaa hermoille käyvään tarinaamme.


Leijonien ex-valmentaja on kuollut - Urheilu - Helsingin Sanomat\nLeijonien ex-valmentaja on kuollut\nSuomen jääkiekkomaajoukkuetta 1970–72 ja 1974–76 valmentanut Seppo Liitsola on kuollut, kertoo Leijonat.fi-sivusto. Tampereella syntynyt Liitsola oli kuollessaan 79-vuotias.\nSeppo Liitsola jääkiekon MM-kisoissa Katowicessa vuonna 1976. (KUVA: Lehtikuva )\nJulkaistu: 23.7.2012 18:10\nSuomen jääkiekkomaajoukkuetta 1970–72 ja 1974–76 valmentanut Seppo Liitsola on kuollut, kertoo Leijonat.fi-sivusto. Tampereella syntynyt Liitsola oli kuollessaan 79-vuotias. Hän teki komean pelaaja- ja valmennusuran.


💄 Miksi sinun tarvitsee lisätä ihonhoitotuotetta ihonhoitotuotteellesi - 2020\nMiksi sinun tarvitsee lisätä ihonhoitotuotetta ihonhoitotuotteellesi\nTalvella ihonhoito on hydraatiota.\nKun tuulet ja matalat lämpötilat suunnittelevat imemään jokaisen viimeisen vesipisaran ihostaan, haluan varmistaa, että sen hydraatiotarvikkeet ovat rajoittamattomia ja että sen suojaava este ei ole säröillä paineen alaisena.\nSe, jossa nesteytysfokus tulee sisään. Rakastan vahvistajia, koska voit käyttää niitä yksin (eräänlainen kuin seerumi) tai lisätä ne fave-kosteusvoideeseesi. Tällä hetkellä käytän Indeed Labs Hydration Boosteria kuivuneelle iholle.\nTässä, mikä tekee sen toimivan niin hyvin:\nGlyseriini on humectantti. Se, miten tutkijat kutsuvat magneetteja, jotka houkuttelevat vettä ilmasta ja heittävät sen ihoon. Tämä ylimääräinen kosteus pitää pehmeän ja sileän ihon, pudottaa sen ja hehkuu.\nNyt tiedät miksi glyseriini on lähes jokaisen ihonhoitotuotteen omistuksessa!\nRelated: Miksi glyseriini on yksi yleisimmistä ihonhoitotuotteista\nRevidrateTM on kompleksi, joka koostuu etyyliheksyylipalmitaatista, sorbitaanihydraatista, sorbitaanilakenteesta ja myristyyli-malatoimabosfonihaposta.\nYhdessä nämä neljä kaveria muodostavat esteen iholle, joka pitää kosteutta ja stimuloi ihosoluja luonnollisten kosteuttavien tekijöiden lisäämiseksi.\nPohjimmiltaan he kiinnitä ihon suojaava este ja pehmeä ja sileä iho.\nOma fave asia noin Indeed Labs Hydration Booster on niasiiniamidi. Se on ihonhoito-sankari, joka tekee kaiken. Tutkimukset ovat osoittaneet, että niacinamide:\nvähentää ryppyjen ulkonäkö\nfades tummia kohtia\nRauhoittaa ärsytykset ja rosacea\nNiacinamide on yksi niistä harvoista antiaging supertähteistä, jotka jopa herkkä iho sietävät. Jos se ei ole teidän ihonhoitorutiinassa vielä, tämä on tilaisuutesi sisällyttää se.\nRelated: Onko niacinamide-ihonhoito tee-se-kaikki?\nAnna sen laittaa testiin: henkilökohtainen käyttö ja mielipiteet\nItse Labs Hydration Booster on kevyt koostumus joka imeytyy välittömästi ihoniin. Jäännöksiä ei jää jäljelle.\nMinun täytyy käyttää kesällä nesteytysvahvistinta, mutta jos lähden talvella, huomaan eron välittömästi. Tämä tehostin vahvistaa ihon suojaavaa estettä, jotta se kestää paremmin kylmän sään ja antaa iholle ylimääräisen kosteuden, jotta se pysyy hyvin hydratoituna.\nJokaisen käytön jälkeen,ihoni on pehmeä ja sileä ja ohuet viivat näyttävät pieniltä.Parasta on, että ihoni pysyy tällä tavoin koko päivän.\nUskon, että olet tuhonnut minun ihoni nyt, raakas talvi sää!\nSaatavuus: ¬ 16,99 dollaria Asoksessa\nItse Labs Hydration Booster\nItse asiassa Labs Hydration Booster on kevyt rakenne, joka syvästi hydrates ihoa ja vahvistaa ihon suojaava este, jolloin iho pehmeämpi, pehmeämpi ja suppler koko talven pitkä.\nKevyt rakenne tarttuu nopeasti\nVahvistaa ihon suojaavan esteen elementtejä vastaan\nHydrauta, pudottaa ihon ja tekee siitä pehmeämmän\nOnko niacinamide, joka voi auttaa ryppyjä, akne ja ärsytykset\nMonipuolinen, voidaan käyttää yksin tai sekoittaa fave-kosteusvoide\nJos minun piti olla herkkä, olisin halunnut nähdä erikokoisia hyaluronihappoja täällä\n8.3 4.125 5 YLEISKATSAUS Ainesosat Vesi, propyleeniglykoli, etyyliheksyylipalmitaatti, glyseriini, niasiiniamidi, syklopentasiloksaani, sykloheksasiloksaani, hydroksietyyliakrylaatti / natriumakryyliyylidimetyylitaurapolykopolymeeri, dimetikoni, phosholipidit, isoheksadekaani, glysiini soija (soijapapu) 1, sorbitaanilauraatti, sorbitaanisostearaatti, myristyyli- malaatti / fosfonihappo, caprylyyliglykoli, fenoksietanoli\nKäytätkö talteen nesteytysvahvistinta? Kerro minulle alla olevissa huomautuksissa.\nHiusten resepti: Sam Brocato's Sugar Shine Hiustenhoito\nUusi kokoelma: YSL Bohemian Chic Spring 2018\nUltimate Guide to Skincare Boosters


Liedon Säästöpankki tukee paikallista hyvinvointia 50 000 eurolla - Säästöpankki\nLiedon Säästöpankki tukee paikallista hyvinvointia 50 000 eurolla\nSäästöpankit lahjoittavat 750 000 euroa hyvän tekemiseen ihmisten ehdotusten pohjalta, Liedon Säästöpankin osuus 50 000 euroa.\nSäästöpankit lahjoittavat vuonna 2017 yhteensä 750 000 euroa hyvän tekemiseen paikallisissa kohteissa. Ehdotuksia lahjoituskohteiksi kertyi lähes 900 kappaletta ja ääniä annettiin yli 326 000.\nEhdotuksia pyydettiin ympäri Suomen nyt ensimmäistä kertaa. Lahjoituskohteita sai ehdottaa kuka tahansa. Ehdotetuissa kohteissa oli muun muassa erityislasten perheiden tukemista, partiokerhoja, kyläyhdistyksiä, lasten ja nuorten teattereita sekä urheiluseuroja.\n- Haluamme olla Suomen reiluin naapuri. Säästöpankeilla on ollut kautta historiansa merkittävä tehtävä paikallisyhteisöjen kehittämisessä. Siksi pankeissamme ympäri maan tehdään hartiavoimin töitä, jotta myös niiden lähitienoot menestyisivät, Säästöpankkiliiton toimitusjohtaja Pasi Kämäri sanoo.\n- Uskomme, että paikallisten ehdottamista hankkeista löytyy juuri sellaisia kohteita, joilla yhteisöt paranevat pala kerrallaan ja pysyvät elinvoimaisina tulevaisuudessakin, Kämäri jatkaa.\nLiedon Säästöpankin toimialueella ehdotettuja kohteita oli yhteensä noin sata ja ne keräsivät peräti 71 800 ääntä. Tänä vuonna Liedon Säästöpankki lahjoittaa paikallisen hyvinvoinnin tukemiseksi yhteensä 50 000 euroa ja Hyviä tekoja -äänestyksessä lahjoituskohteiksi valikoituivat Killin kehitysvammaisten tuki, SPR:n Turun Nuorten turvatalo, Diabetesföreningen i Åboland, Naantalin meripelastajat, mobiilisovellus Ella, Paimion Eläkeliiton Paimoin yhdistyksen Oppia ikä kaikki, TCS Smash Falcons –cheertanssijoukkue, Loimaan teatterin lapsi- ja nuorisoteatteri, Härkätien sydänyhdistys Syke, Saukonojan koulu sekä Raision partiolippukunnat Jokikylän pojat sekä Killinallit.\n- Saimme äänestykseen valtavan määrän hyviä, tärkeää työtä tekeviä kohteita, joista jokainen olisi ansainnut lahjoituksen. Kohteita päättäessämme halusimme kunnioittaa yleisön antamia ääniä, alueen ihmisillä kun on paras tietämys siitä, missä tukea kaivataan. Toisaalta pienemmälläkin äänimäärällä on voinut saada lahjoituksen, kun asia on ollut tärkeä. Lahjoitusten jakamisessa hyvää haluttiin jakaa koko toimialueemme ja kohteet valittiin siten, että ne kattavat mahdollisimman laajasti kaikki konttoripaikkakuntamme, kertoo Liedon Säästöpankin toimitusjohtaja Jussi Hakala.\n- Auttaminen on Säästöpankkien keskeisin tehtävä. Tämä näkyy sekä arjen työssämme että laajemmin yhteiskunnallisessa tehtävässämme. Paitsi että autamme asiakkaittamme heidän pankkiasioissaan, annamme myös osan tuloksestamme hyvän tekemiseen. Aktiivinen roolimme paikallisissa yhteisöissä, vahva avopohjamme sekä kaksisataavuotinen historiamme velvoittavat meitä tähän, Kämäri toteaa.\nLisätietoja: Liedon Säästöpankki: toimitusjohtaja Jussi Hakala, p. 010 4309 710, jussi.hakala@saastopankki.fi sekä Pasi Kämäri, toimitusjohtaja, Säästöpankkiliitto, p. 0500 688 222


Erikoiset Asiantuntijat: Minun Italiani\nKristiina K 26. lokakuuta 2021 klo 10.53\nTäällä yksi Italia-fani. Olen muutaman kerran käynyt Italiassa ja olen ihastunut erityisesti Garda-järven seutuun. Suurissa kaupungeissa en ole käynyt. Tiramisu jäi ikuisesti unelmieni jälkiruokana mieleen. Aloitin minäkin vuosia sitten italiankielenkurssin kansalaisopistossa, mutta koin kurssin vievän niin paljon aikaa ja jaksamista työn ohella, etten jatkanut sitä kovinkaan kauan. Ciao!\nErikoiset Asiantuntijat 28. lokakuuta 2021 klo 16.42\nKiitos kommentistasi. Tuo Garda-järven seutu olisi kyllä nähtävä. Tiramisun reseptin sain italian kielen kurssikaveriltani ja olen sitä tehnyt siitä lähtien silloin tällöin, viimeksi viikonloppuna. Se on kyllä ihan parasta!\nNila 27. lokakuuta 2021 klo 13.15\nTäällä on myös Italia - fani ja olemme käyneet muutamia kertoja siellä ja muunmuassa Sisilian Taorminassa asuimme kaksi viikkoa... Ihana loma ja Italilainen ruoka on meille myös rakasta.\nEllasta pidän myös juontajana ja olen katsonut hänen Italia sarjansa josta pidimme molemmat miehen kanssa.\nErikoiset Asiantuntijat 28. lokakuuta 2021 klo 16.45\nKiitos kommentistasi. Taorminassa on huikeat korkeuserot. Menimme rappusia pitkin kaupungista alaspäin ja sekin osoittautui kovaksi hommaksi, kun piti vastustaa maan vetovoimaa. Venetsiassa kävimme silloin 12 vuotta sitten. Se on erikoinen paikka, mutta välttämättä en sinne tahtoisi uudestaan.\nNinetyTwo Jarppi OspreyLake (Captain Industry) 29. lokakuuta 2021 klo 18.51\nItalia on loistava maa :) Ja hieno artikkeli kirjasta. Vois laittaa lukujonoon...\nTeitä saattaisi kiinnostaa Satu Rämön Islantilainen voittaa aina.\nErikoiset Asiantuntijat 30. lokakuuta 2021 klo 18.58\nKiitos kommentistasi ja kirjavinkistä! Varasinkin tuon kirjan sitten heti kirjastosta. Mukavaa kellojensiirtoviikonloppua!


Vuoden kuluessa lisää ilmoituksia luopumisista - Mobiili - Ilta-Sanomat\nJulkaistu: 22.3.2006 7:01\nNokian multimediayksikköä johtava Vanjoki viittasi yhtiön ennusteisiin kamerateollisuuden loppumisesta ja totesi saman kohtalon odottavan muitakin aloja.\nNokia on nykyään maailman suurin kameravalmistaja sadalla miljoonalla kamerapuhelimellaan. Kaksi suurta filmi- ja kameravalmistajaa, Agfa-Gevaert ja Konica Minolta ovat ilmoittaneet luopuvansa kamera-alasta.\n- Seuraavien 6-12 kuukauden aikana luopumisilmoituksia tulee lisää. Seuraavaksi valmistuksen lopettavien joukossa on musiikkisoittimien valmistajia ja sitten videokamerat vähenevät, Vanjoki sanoi.\nNokia valmisti 40 miljoonaa musiikkipuhelinta viime vuonna ja aikoo kaksinkertaistaa tuotannon tänä vuonna.\nSoitinvalmistajat ennustavat myös puhelimen ja soittimen yhtymistä. Esimerkiksi Apple tekee yhteistyötä Motorolan kanssa.\nNokian Multimedia-toimialan johtaja Anssi Vanjoki ei pidä Japanilaisen DoComon päätöstä viivyttää Nokian matkapuhelinmallin markkinoille tuloa millään tavalla hälyttävänä. Lue lisää ›


Essence Matt Matt Matt huulipunat - P.S. Never Stop Smiling\nEn muista yhtään, mistä luin alunperin näistä Essencen huulipunista ja niiden loistavasta hinta-laatusuhteesta. Joka tapauksessa joku kehui näitä niin paljon, että taisin sinä samana päivänä kävellä Tokmanniin ostamaan omani kokeiluun.\nOstos ei paljoa kukkaroa verottanut, näillä edullisilla huulipunilla kun on hintaa vain noin 2-3 euroa kappale. Nappasin vielä mukaani molempiin sopivat huultenrajauskynät. Essencen tuotteita löydät ainakin Tokmanneista, Kärkkäiseltä sekä pretty.fi-verkkokaupasta. Jos et ole vielä tutustunut tähän erittäin edulliseen meikkimerkkiin, jolta löytyy joitain varsin laadukkaitakin tuotteita, suosittelen.\nOon edelleen huono käyttämään huulipunia, ja viihdyn yleensä mahdollisimman luonnollisilla huulilla. Siksi valitsin näistä kaksi vaaleahkoa sävyä, 01 Natural Kiss sekä 03 Wow Effect. Väreihin melko täydellisesti sopivat huultenrajauskynät ovat sävyissä 11 In the Nude ja 06 Satin Mauve. Koko valikoiman vaalein sävy eli Natural Kiss olisi saanut olla omaan makuuni hieman nudempi, tämä on väriltään aika punertava. Wow Effect taas on sopivan viileä ja vähän näyttävämpi sävy, johon olen ihan tyytyväinen.\nOn hyvin mahdollista, että kotiutan näitä punia vielä parissa muussakin sävyssä - en nimittäin löydä näistä juuri pahaa sanottavaa. Näiden yksinkertaisen kaunis ulkomuoto on klassinen ja laadukkaan oloinen, ja itse tuote on myös hintaansa nähden loistava. Nimensä mukaisesti nämä ovat mattahuulipunia, jotka jättävät huulille mattapinnan, mutta ilman minkäänlaista tahmeutta tai kiristävää tunnetta. Aivan kuin huulivoidetta levittäisi.\nOnko siellä joku löytänyt muita Essence-suosikkeja? Saa jakaa tietoa meille muillekin!


Angeldreams menehtyi 27.12.2010 27.6 vuoden iässä.\nvirallinen nimi (rekno): Angeldreams (VH-66221) painotus: kouluratsastus\nrotu, skp: trakehner, tamma koulutustaso: ko grand prix, re 80cm, me 60cm\nväri, säkäkorkeus: tummanpunaruunikko, 165cm kasvattaja: tuntematon\nsyntynyt: 10.09.2008, ikä (4v. 10.01.2009) omistaja: Milja, Fiktio\nAngeldreams tuotiin Suomeen synnyinmaastaan, Saksasta, josta sen löysin eräältä siittolalta. Tammaa oli heidän luonaan treenattu ahkerasti ja kilpaurakin oli jo ehditty aloittamaan Saksassa. Ostettuani tamman se pääsi heti jatkamaan kilpauraansa meidän kilpailuissamme, menestyen erittäin hyvin. Tamman kilpailutus lopetettiin kun se oli saanut 40 sijoitusta kouluratsastusjaoksen alaisista kilpailuista ja nykyään se toimiikin vain siitostammana välillä näyttelyissä käyden.\nAngeldreams, tutummin Ulpu, on erittäin hyväkäytöksinen tamma. Ulpun tapoihin kuuluu miellyttää ihmisiä, eikä se satuttaisi ilman erittäin pätevää syytä ketään. Ainoastaan satulavyön kiristys on tamman mielestä hankalaa ja silloin se saattaakin yrittää näykkäistä hoitajaansa. Tarpeeksi auktoriteettiä ja pieni karjaisu niin tamma lopettaa näykkimisen. Talutettaessa Ulpu pysyy hyvin käsissä eikä yritä pörähdellä taluttajansa käsistä pois. Ulpu säikkyy helposti, joten aivan nuorempien käsiin tammaa ei anneta. Säikähtäessään Ulpu tanssahtalee paikallansa ja välillä yrittää loikkia kauemmas. Tamman saa rauhoitettua juttelemalla sille lempeästi sekä yksinkertaisesti taluttamalla muualle.\nUlpu on hankala ratsu - se ei anna mitään ilmaiseksi vaan kaiken eteen on tehtävä töitä ja paljon! Kun tamman saa toimimaan ja kuuntelemaan ratsastajaa, saa itsestään olla erittäin ylpeä, Ulpulla ratsastaminen on erittäin palkitsevaa. Ulpun askeleet ovat hieman pomppivat ja vatsalihakset saavatkin kunnon treenin kun yrittää pysyä Ulpun askelten mukana takapuoli satulassa. Ulpun kanssa ei voi lähteä maastoon ilman toista ratsukkoa seurana ja turvana. Tammalla ei hypätä esteitä. © KK, kiitos!\ni. Platinum IV\ntrak, evm ii. Hellraiser\ntrak, evm iii. MeToYou\ntrak, evm iei. Feelgood\ne. Stanmore's Alysha\ntrak, evm ei. Stanmore's Bad Luck\ntrak, evm eii. Gematria\neie. Daffodil's Whisper\ntrak, evm eei. Royal Touch\nEi ole epäilystäkään keneltä Ulpu on perinyt vaativan luontonsa ratsuna. Tamman isä Platinum IV tunnetaan Saksassa Intermediate-kunkkuna, onhan ori kahminut useita sijoituksia ympäri Eurooppaa, jotka nekin ovat pääosin voittoja. Ratsastaessa Platinum on hyvin energinen ja saikin kouluttajansa lähes hulluuden partaalle, mutta tässäkin nähdään kuinka kova työ palkitaan. Ori aloitti kilpauran varsin myöhäisellä iällä ja vaikka sen kapasiteetti riittikin aina Grand Prix luokkiin asti, se ei koskaan kerännyt menestystä Intermediatea korkeammalta. Luonteeltaan muuten hurmaava Platinum on myös suosittu siitosori etenkin Saksassa.\nHellraiser on ulkonäöltään lähes identtinen poikansa Platinumin kanssa. Suvussa kulkee vahva luusto ja lihaksisto sekä upean syvä ruskea väritys. Hellraiser tunnetaan I-palkinnon kantakirjaorina joka on todistetusti myös erinomainen periyttäjä. Jälkeläisiä orilla ei kuitenkaan ole paljoa ja sen siitoskäyttö on rajattu Saksaan. Hellraiserin nimi on siis hyvin harvinaista herkkua trakehnerin sukutaulussa. Luonteeltaan ori on perusmukava ja hyvätapainen sekä herrasmies joka ei tekisi pahaa kenellekkään. Nykyään ori viettää ansaittuja eläkepäiviä yksityishevosena Itä-Saksassa.\nHellraiserin isä MeToYou oli itävaltalainen vaativan tason kouluratsu joka menehtyi 2003 vanhuuden tuomiin vaivoihin. Mitään merkittäviä meriittejä ei hevonen elämänsä aikana niittänyt vaikka olikin pienen kylän paikallinen nähtävyys. Kukapa ei mielellään katselisi sysimustaa ja lihaksikasta oria kesälaitumella joka riehuu kuin tornado. Luonteeltaan MeToYou olikin varsinainen aikapommi ja arvaamaton käsitellä. Ratsuna sen luonne muuttui aina täysin leijonasta lampaaksi mihin varmasti vaikutti sen perimmäinen nöyryys ja kunnioitus.\nD'Angleterre on historiikiltään pitkälti hämärän peitossa. Kuitenkin tiettävästi tämä italialaissyntyinen trakehnertamma keräsi myös voittoja kouluratsastuksessa vaativissa luokissa. Varsoja ei tammalla ole montakaan, mutta ne muutamakin ovat kaikki kouluratsastuksen nojalla lahjakkailta mistä voimme päätellä D'Angleterren tulevan lahjakkaasta koulusuvusta. Hellraiser onkin hyvä esimerkki.\nSant'Ragona on vähintään yhtä menestynyt kouluratsu kuin Platinum. Grand Prix- tason tamma ei ole rakenteeltaankaan turha susi mikä on tehnyt siitä Euroopassa paljon käytetyn siitostamman. Kuitenkaan Sant'Ragona ei ole mikään massanimi vaikkakin suht. yleinen trakehnersuvuissa. Kasvattajat ovat kuitenkin käyttäneet orina suvultaan enemmän tuntematonta tapausta mikä on tehnyt jälkeläisistä haluttuja. Luonteensa puolesta tamma on täysi kymppi ja luotettava myös kokemattoman ratsastajan alla.\nFeelgood tiedettiin yleisnerona joka loisti lajissa kuin lajissa. Koulutustasoltaan se taittoi vaativa B:n kouluohjelman, hyppäsi 130 cm ratana ja maastossa metrin verran, olipa tilillä myös KTK-II palkinto. Monitoimihevonen syntyi ja kuoli Saksassa kenttäonnettomuudessa kuitenkin jo kunnioitettavassa iässä. Jälkeläisiä ori jätti Sant'Ragonan lisäksi kuusi jotka kaikki elävä tiettävästi Saksa-Englanti akselilla. Kymmpisluontoista hevosta jäi suremaan koko eteläisen Saksan hevosihmisjoukkio.\nSant'Regatta oli nimekäs siitostamma jonka jälkeläisiä nähdään tänäkin päivänä ympäri Eurooppaa sekä USA:ssa. Energistä ja 100 prosenttisesti puhdasta trakehnervoimaa sisältävä Sant'-suku on peräisin italialaiselta siittolalta joka asetti tavoitteet korkealle luoda linjaa suvulle josta tulee maankuulu. Linjaukseen käytettiin vain yksinkertaisesti parhaita yksilöitä, voimme siis vain kuvitella Regattankin tähdekkyyden. Tamma olikin Grand Prix- ratojen ennakkosuosikki.\nUlpun emä Stanmore's Alysha ei ole sekään hevonen jota ei olisi syytä mainita. Mainetta ja kunniaa tamma on niittänyt etenkin Grand Prix- radoilla menestyen erinomaisesti myös Intermediate-luokissa. Tummaruunikko ja sirorakenteinen Alysha kantakirjattiin Saksassa I-palkinnolle juuri ennen kuin se astutettiin Platinumilla. Ulpun lisäksi tammalla ei ole kovinkaan montaa jälkeläistä sillä siitoshevosta Alyshasta ei ole koskaan suunniteltu vaikka se onkin suvullisesti hieno hevonen ja edellytykset jalostustoimintaan ovat ensiluokkaiset.\nStanmore's Bad Luck syntyi, asui ja kuoli samalla tallilla kuin Alysha. Bad Luck tunnettiin Saksassa perushyvänä ja menestyvänä kilpa- ja siitoshevosena. Tähtiin asti Bad Luckin kanssa ei ole ikinä tavoiteltu eikä orilla välttämättä olisi niin hyviä resulssejakaan. Maailmalla GP-luokkia kiertänyt ori on myös kantakirjattu III-palkinnolle. Orin varsoja löytyy etenkin Etelä-Saksasta paljon. Tai no, paljon ja paljon, isolta määrältä se tuntuu kun kaikki ovat asettautuneet samalle alueelle.\nAlyshan suvun kirkkain tähti saattaa hyvinkin olla emänisänisä Gematria. Englantilaissyntyinen ori ei uransa aikana loistanut vain kouluratsastuksessa vaan yhtä lailla myös esteillä sekä näyttelykehässä. Maailmanlaajuista mainetta niittänyt Gematria ei ole ulkonäöltäkään todellakaan paha tapaus; ruunikko ori on aina saanut tunnustusta erinomaisesti sukupuolileimasta mikä varmasti kertoo teille jo kuinka ylväs komistus on kyseessä. Gematria oli aikansa sankari ja elää yhä ihmisten muistoissa ja tämän päivän menestyneimpien trakehnerien sukutauluissa.\nAmerikkalainen Daffodil's Whisper syntyi kilparatsastajan yksityishevoselle. Tammasta ei ikinä povattu kuuluisaa kilpahevosta, päinvastoin se on oikeastaan aina toimittanut harrastehevosen virkaa. Kuitenkin ulkonäöltään kaunis ja luonteeltaan hellyyttävä hevonen oli varsasta asti kylän asukkaiden suosikki joka sai kesäisin ohikulkijoilta porkkanoita ja muita herkkuja laitumelle. Whisperillä ei ole menestystarinaa eikä sankarillista taustaa, tämän tamman aarre on aivan toisesta ulottuvuudesta mitä ei välttämättä voi edes ymmärtää ennenkuin sen itse kokee.\nEmänemä Ginger-Royal on saksalainen tumma kaunotar joka sai rakenteeltaan ja sirolta olemukseltaan myös tunnustusta, mistä kertoo KTK-I palkinto. Kouluratsastuksessa Grand Prix- tasolla voittoja kerännyt trakehnertamma on myös isokokoinen, korkeutta on kertynyt huimat 174 cm. Ginger osaa kuitenkin hallita pitkän hintelät jalkansa erinomaisesti, onhan se kisojen ennakkosuosikki ja mikä parasta, hyvin usein tamma myös täyttää odotukset. Luonteeltaan tamma on hyvin energinen ja menevä, käsittelijältä ja ratsastajalta vaaditaan taidon lisäksi pitkää pintaa ja ehkä jonkinlaista huumorintajua.\nRoyal Touch on myös aika koristeellinen nimi trakehnerin sukutaulussa. Valjakkoajossa taitonsa todistanut ori oli luonteeltaan lauhkea kuin lammas ja soveltui erinomaisesti myös parivaljakkoon. Loppujen lopuksi ori kuitenkin ruunattiin vaikkakin hyvin myöhäisellä iällä. Kyseessä oli omistajan jonkinlainen periaatekysymys mikä puhutti hevospiirejä paljon. Kuitenkin Royal Touch ehti jättää jälkeensä muutaman varsan joita ori - tai siis ruuna - periyttikin upeasti sekä valjakko- että kouluradoille.\nVai että Dirtbag? Yleinen, mutta aina yhtä ihastuttava nimi kun sen osaa yhdistää hevoseen. Dirtbag on jo pelkän sukunsa puolesta kuuluisuus, tamma itse ei ole koskaan tehnyt juuri mitään merkittävää jos ei lasketa useampia voittoja Grand Prix- luokista. Hevosen suku on jalostettu pitkältä tarkalla kaavalla eikä lopputulosta voi kun ihailla. Väriltään tamma on rautias ja rakenteeltaankin täysi kymppi. Sukuselvityksen on kirjoittanut Cery.\ntrak-t. Sateen Sharada s. 12.07.2009 sijoituksia ratsastuskilpailuista isä Slapshot\ntrak-t. Sateen Raspberry s. 29.08.2009 sijoituksia ratsastuskilpailuista isä Lovekorn\ntrak-t. Sateen San Mariela s. 17.09.2009 sijoituksia ratsastuskilpailuista isä San Barbados\ntrak-o. Regndamms Legnum s. 13.11.2009 sijoituksia ratsastuskilpailuista isä Maserati\ntrak-o. Diamonddreams s. 02.06.2010 isä Texas Suicide\n07.09.2010, Västerby, Grand Prix > 1/99\n01.09.2010, Pro Dressage, Grand Prix > 6/50\n30.08.2010, Elgwir Arabians, Grand Prix > 8/65\n05.09.2010, Cheval Delamer, Grand Prix > 6/60\n04.09.2010, Kingston Gård, Grand Prix > 3/40\n02.09.2010, Corona Dressage, Grand Prix > 4/30\n08.09.2009, Sadelampi, Grand Prix > 5/30\n08.09.2009, Sadelampi, Grand Prix > 3/30\n09.09.2009, Ramones, Grand Prix > 4/30\n09.09.2009, Ramones, Grand Prix > 3/30\n10.09.2009, Ramones, Grand Prix > 4/30\n10.09.2009, Ramones, Grand Prix > 1/30\n11.09.2009, Ramones, Grand Prix > 3/30\n11.09.2009, Ramones, Grand Prix > 1/30\n11.09.2009, Sadelampi, Grand Prix > 3/30\n12.09.2009, Sadelampi, Grand Prix > 3/30\n13.09.2009, Ramones, Grand Prix > 1/30\n13.09.2009, Ramones, Grand Prix > 3/30\n14.09.2009, Ramones, Grand Prix > 1/30\n14.09.2009, Ramones, Grand Prix > 4/30\n14.09.2009, Ramones, Grand Prix > 2/30\n15.09.2009, Sadelampi, Grand Prix > 4/30\n16.09.2009, Sadelampi, Grand Prix > 3/30\n18.09.2009, Sadelampi, Grand Prix > 5/30\n21.09.2009, Sadelampi, Grand Prix > 3/30\n22.09.2009, Sadelampi, Grand Prix > 3/30\n22.09.2009, Sadelampi, Grand Prix > 5/30\n25.09.2009, Sadelampi, Grand Prix > 5/30\n25.09.2009, Sadelampi, Grand Prix > 4/30\n26.09.2009, Sadelampi, Grand Prix > 2/30\n27.09.2009, Sadelampi, Grand Prix > 1/30\n05.11.2009 - Olen ajatellut astuttaa Angeldreamsin lähiaikoina jotta talliin saataisiin ensi kesäksi muutama varsa. En vain millään keksi tammalle sopivaa oria, ehkäpä jatkan etsimistä vielä, onhan tässä hyvää aikaa.\n30.10.2009 - Ulpu palkittiin juuri hevostammojen kantakirjaustilaisuuden parhaimpana tammana! Tamma sai 77 pistettä ja osoitti olevansa hieno muidenkin kuin omistajansa mielestä. Tamma on saanut myöskin VNT näyttelyistä SUPREME-arvonimen. Olemme jatkaneet kilpailemista porrastetuissa koulukilpailuissa ja tamma on edennyt jo tasolle 3.\n28.10.2009 - Ulpun kanssa ollaan valmistauduttu hirvittävällä kiireellä kantakirjaustilaisuuteen, tammaa on treenattu selästä käsin sekä maasta käsin jotta se saataisiin esiintymään juuri niin upeasti kuin se kotitallin tarhassakin keikaroi. Onneksi kantakirjaustilaisuudet pidetään omalla tallilla, ei ole pitkä matka tilaisuuteen.\nUlpuksi kutsuttu tamma vaikutti hieman huvittuneelta kun aloititte alkuverryttelyn kentällä. Neitokainen ei välittänyt lainkaan, vaikka syystuuli hieman riuhtoikin puita ja sai ne kahisemaan mörkömäisesti. Alusta asti otit tamman hyvin avuille ja istuit mainiosti tamman selässä, vaikka näkikin, ettei se ollut helppoa. Vielä kurjempia harjoituksia oli kuitenkin tulossa: koska olette menestyneet hienosti kilpailuissa ja siitä päätellen varmasti osaatte asianne päätin, että tänään harjoiteltaisiin pikkuseikkoja: askellajien kokoamisia, temponvaihteluita ja sen sellaisia aina hiomista kaipaavia asioita. Sait Ulpun mainiosti koottua ja tamma työskenteli hienosti ja kokonaisvaltaisesti. Pyysin teitä esittämään parhaan lisätyn ravinne. Tamma kulki upeasti, mutta huomasin, ettei askellaji ollut sinulle helppo istua. Kun ravit ja laukat sujuivat, ja sait koottua tai pidennettyä askellajeja vaikka ajatuksella, siirryimme harjoittelemaan laukanvaihtoja. Jostain syystä esitit hieman hätäiset ja epäselvät avut Ulpulle, joka kiukustui moisesta käyttäytymisestä, eikä toiminut niin kuin GP-tason hevosen olisi suonut. Muutaman kerran ja tarkkojen apujen jälkeen Ulpu tanssahteli kauniisti ja esitti laukanvaihdot askeleessa. Hienoa työtä.\n17.10.2009 - Ilmoitin Angeldreamsin tänään kantakirjattavaksi! Toivottavasti tamma käyttäytyy hyvin ja saan sen esitettyä hyvin tuomareille. Olen vienyt Ulpun nyt kolmesti näyttelyihin, ensimmäisellä kerralla se oli luokkansa toinen, mutta kahdella jälkimmäisellä kerralla se on luottanut koko näyttelyn! Tammalle on myönnetty VNT alaisista näyttelyistä arvonimi Supreme.\n10.10.2009 - Yhteistyö Angeldreamsin kanssa on ollut aivan mieletöntä, tamma toimii kilpakentillä kuin unelma, jättää jälkeensä hienoja varsoja ja pärjää näyttelyissä! Ulpu on saattanut maailmaan nyt kolme hienoa tammavarsaa, yksi varsoista on kantakirjattava ja kaikki varsat ovat jo aloittaneet kilpailemisen!


Lähetetty 02.11.2017 Kirjoittaja synttäriruno nuorelle naiselle seinajoki\tpäällä Synttäriruno nuorelle naiselle seinajoki\naihetta alati uutta. Hepo ei jaksaisi veteä, rautakisko kingotella ilman luokin lekkumatta, vempelen värisemättä noita, hoikan, huoliani, mustia mure'itani. Tuovat ystävät onnea ja iloa, ja varmasti lahjoja tuhat kiloa. Vai koituiko onneksi luottamus vainen, kun valtaa perheessä sai myös nainen? Olet charmikas ja fiini, eikä ihme, jos käy flaksi muutut kuin viini, vanhetessa paremmaksi. Tyttö pieni naurusuu, on kuin taivaan täysikuu. Mutta ilman naista ei miehestä ole mihinkän, ei maan pällä, ei taivaissa, ilman pilvenkeveä naista, suuta, käsiä, sydämen juurta. Topelius Kenenkän naisen ei pitäisi sanoa: "Minä olen vain nainen." Vain nainen! Vanhaa sanontaa tässä siteeraan, viinikin paranee vanhetessaan! Onnea oikein isolla repulla, kun on juhlat kivalla hepulla!\nSyntymäpäivä: Synttäriruno nuorelle naiselle seinajoki\nSuokoon elämä Sinulle kauneintaan! Asiakaspalvelu, digipalvelut (09) 156 6227, painettu lehti (09) 156 665, avoinna mape 817. Ja jokaista poimuani minä silloin rakastaisin, jokaista laaksoa ja kukkulaa ja tasamaatakin hyvänä pitäisin. Ainut tapa elä kauan on vanheta 140. Taas syntymäpäivä vietetän, kahvit vaikkapa keitetän. Viisikymmentä harmaata jäniksellä pukua, viisikymmentä kerkkä on petäjän tullut, viidetkymmenet lehdet lepissä ollut. Kiitos näistä ihanista vuosista. Joku täysin kahjona pitä, mutta kyllä pässä jo järkeekin itä. Jos mikkä ei tunnu hyvält tulee taas parku. Mä en tahro viärä sitä kirjet posti.\nJoku teiniin kolahtava: Synttäriruno nuorelle naiselle seinajoki\nMieshieroja miehelle aikainen siemensyöksy Nainti videot seksiseuraa tampere\nSynttäriruno nuorelle naiselle seinajoki Sex shop pengerkatu helsinki girls\nSynttäriruno nuorelle naiselle seinajoki Lähettäjä: Tuija Kun on aika juhlan, se muistetaan, ja siksi tässä nyt onnitellaan! Yhteen ainoaan naiseen mahtuu kaikki mitä mies tarvitsee: hellyys ja voima, helisevä nauru. Keitä ne on ne sankarit sellaiset sankarinaiset jotka tosi työstä palkintonsa saa? Lähettäjä: Elina Onnen taivas tähtinen yllesi paistakoon ja kaikki sinun polkusi kukkia kasvakoon! Päivä paistaa, hymyy suu.\nIlmaiset pornosivut milf erotic massage Tähtisilmä, ruususuu, olet ihanempi kuin wet pussy sex call girls helsinki kukaan muu. Maljojen oottoon boolia riittä, mutta omia pulloja juhlakalukin kiittä.\nArja Tiainen Korkeampi voima (oi olisitpa olemassa) - suo minulle tyyneyttä hyväksyä se, että peilistä katsoo aina vähän vanhempi naama - rohkeutta muuttaa sitä mikä ei vie eteenpäin tai edes hiusmallia - ja viisautta erottaa toisistaan se mitä ajattelen ja se, mikä on totta. Vielä paljon muutakin minä olen, jotain, mitä ei aina osaa kuvailla. No sinä naisen luonto! Raavas mies ei kavereilleen hempeile, siis jätetän akoille hommat. Ja onnea runsasta toivottaen, ne haluan Sinulle antaa. Toivon sen iloa päiväsi tuovan, ja paljon onnea sinulle suovan.\n0 ajatuksia “Synttäriruno nuorelle naiselle seinajoki”\nsynttäriruno nuorelle naiselle seinajoki päällä Synttäriruno nuorelle naiselle seinajoki


Mä olen nyt vasta innostunut leipomaan pataleipiä, kun mulla on tää ongelma, että jos on tuoretta leipää, niin kohta sitä ei enää ole. Koska onko oikeasti mitään ihanampaa, kuin lämmin leipä ja siinä voita? Joulupataleipä on aivan erityinen herkku!\nMä teen yhtä TV-ohjelmaa nyt täyttä päätä joka päivä ja on aikamoista kiirettä. Mutta eilen aamusella, tein nopeasti taikinan nousemaan ja kun tulin illalla kotiin, paistoin leivän. Pataleipätaikinahan saa odotella pataan pudottamistaan yön yli tai kauemminkin.\nNo tuskin tietää taikina odotteleeko hän uuniin pääsyä päivällä vai yöllä, eli ihan hyvin onnistuu taikinan teko aamulla myös.\nHalusin leipään nyt jouluisia makuja ja maustoin sen fenkolin siemenillä, pomeranssin kuorella, aniksella, siirapilla ja ihanilla kirpeillä rusinoilla. Siis tämä leipä, voi ja juusto! (ja lähempänä joulua kinkkuviipale) Oh ja hoh. Niin hyvää!\nMun yksilöstä tuli vähän tiivis, joskus hiiva vaan toimii eri lailla kuin jonain toisena päivänä. Mutta herkkua herkkua se oli. Niin oli. Koska nyt se on jo kadonnut viimeistä murua myöten!\nJa siis älä ihmeessä peitä leipää liinalla, kun se tulee uunista, ainakaan jos rakastat leivän rapeaa kuorta!\n(tai 4 dl vehnäjauhoja ja 3 dl hiivaleipäjauhoja)\n½ dl muscovado- tai muuta tummaa siirappia\nLämmitä vesi kädenlämpöiseksi ja liota siihen siirappi ja hiiva. Yhdistä kulhossa kaikki kuivat aineet ja rusinat ja lisää seos nesteeseen. Älä vaivaa taikinaa, vaan sekoita ainoastaan, kunnes kaikki ainekset on sekaisin. Peitä kulho kelmulla ja leivinliinalla ja jätä huoneenlämpöön 12-24 tunniksi kohoamaan.\nKumoa taikina hyvin jauhotetulle pöydälle. Älä vaivaa sitä mutta kääntele se palloksi, peitä liinalla ja anna kohota vielä puoli tuntia.\nLaita valurautapata kansineen kylmään uuniin ja lämmitä uuni 225 sateeseen. Ota pata uunista ja lorauta pohjalle tilkka öljyä. Nosta sitten taikinapallo pataan, laita kansi päälle ja nosta pata uuniin. Paista leipää 30 min ja ota sitten kansi pois ja jatka paistamista vielä 15 minuuttia.\nKategoriat: joulu, leivonta, reseptit, ruoka\n← Lelujen turvallisuus\tMitä osoite kertoo ihmisestä? →\nIhania noi kirpeät rusinat!\nTestikommentti! Hip hip hurraaa!


Uudella akulla älypuhelin jaksaa viisi kertaa pidempään\nLitiumioniakku on mahdollistanut mobiilin maailman syntymisen, mutta tekniikan heikko energiatiheys on käyttäjille ikuinen päänvaiva. Onneksi uusia tekniikoita kehitetään koko ajan. Nyt amerikkalaistutkijat demonstroivat lupaavaa litiumrikkiakkua.\nLitiumrikin energiatiheys on noin viisi kertaa litiumioniakkuja parempi. Käytännössä nyt päivän akkuvirralla kestävä älypuhelin jaksaisi yhdellä latauksella viisi työpäivää. Ainakin allekirjoittaneelle tällainen akku kelpaisi heti.\nLitiurikkiakuilla on tähän asti ollut yksi harmittava puute. Niiden kapasiteetti on heikentynyt nopeasti. Delawaren yliopiston tutkijoiden mukaan tämä johtuu polysulfideista, jotka muodostuvat katodin pintaan.\nProfessori Bingqing Wein johtama tiimi on kehittänyt mekanismin, jolla spontaanisti syntyvät polysolfidit saadaan sidottua niin, etteivät ne heikennä katodin suorituskykyä. Tuloksena on vakaa akku, jossa riittää virtaa viisi kertaa nykyisiä LiIon-akkuja pidempään.\nWein mukaan tekniikka on kaupallisesti lupaava, koska akkujen valmistus onnistuu nykyisillä akkujen tuotantolinjoilla.


Tv-uudistus sai kuvan ja äänen sekaisin (PÄIVITETTY) - AfterDawn\nAfterDawn > Uutiset > Tv-uudistus sai kuvan ja äänen sekaisin (PÄIVITETTY)\nTv-uudistus sai kuvan ja äänen sekaisin (PÄIVITETTY)\nKirjoittaja Teemu Laitila @ 30.11.2011 13:45 Kommentteja (4)\nEilen tapahtunut uuden alue-tv-järjestelmän käyttöönotto on aiheuttanut joillekin televisionkatsojille ongelmia äänen ja kuvan ajoituksessa. Ääni ja kuva siis liikkuvat eri tahtiin, joka on katsojan kannalta erittäin ärsyttävä vika.\nOngelma koskee B-kanavanippua, eli ongelmia saattaa ilmetä MTV3:n, Nelosen, Subin, Jimin sekä muutamien MTV3:n maksullisten kanavien yhteydessä.\nÄrsytyksen käydessä ylitsepääsemättömäksi, niin kutsuttu huulisynkronia palautuu hetkeksi kääntämällä toiselle kanavalle ja palaamalla halutulle kanavalle.\nJakeluverkosta vastaava Digita on luvannut tiedottaa ongelmasta ja sen korjauksesta lisää vielä tämän päivän aikana.\nPÄIVITYS: Digita kertoo poistaneensa ongelmia aiheuttaneet alue-tv-järjestelmän muutokset käytöstä ja palautuksen myötä äänen ja kuvan pitäisi pysyä oikeassa tahdissa. Jos ongelmia ilmenee, Digita pyytää asiakkaita ottamaan yhteyttä Digitan kuluttajapalveluun.\n<Spotifyn uusi suunta: sovelluksia Spotifyn sisään >Spotifyn uudet sovellukset valmiina testattavaksi\nKiva moka. =) Pitääpä katella TV:stä että olisko tota vielä.\nKiitos digita.. Melkein yhtä hyvä kuin VR\nViestiä on muokattu sen lähettämisen jälkeen. Viestiä on muokattu viimeksi 30.11.2011 @ 15:23\nArvosanani Digitan koko Digitan toimista kuten VR:n toimista on alle seiskan. Valtion, eli siis meidän kaikkien yritysten yksitäistäminen ei välttämättä tuo onnea.\nKyllä, tälläinen ongelma löytyy. Pistää ketuttamaan...\nMissähän kaikkialla ongelmaa ilmenee? Itse asun Seinäjoella.


Kemin LumiLinna-alueen Seaside Glass Villat voittivat World Luxury Hotel Awards 2018-kisassa - Lux75\nSeaside Glass Villas palkittiin globaalilla tasolla\nLuxus Adventure Destination-kategoriassa globaalilla tason palkinnon voittanut Seaside Glass Villat sijaitsevat Kemin LumiLinna-alueella. LumiLinna-alue on saanut moninkertaisesti tunnustusta ainutlaatuisena elämyskohteena ja tämän vuoden kategoria kuvaa erinomaisesti majoituskohdetta. ”Olemme erittäin otettuja ja onnellisia! Tästä on hyvä jatkaa ympärivuotisen LumiLinna-alueen palveluiden kehittämistä,” iloitsee Kemin Matkailu Oy:n toimitusjohtaja Susanna Koutonen. Kemin Matkailu Oy markkinoi ja myy elämyksiä vuoden jokaiselle päivälle Meri-Lapissa Experience365-nimellä. Yhtiö tarjoaa ainutlaatuisia meren, lumen ja jään elämyksiä merellisessä Lapissa.\nLumen ja jään lumoa läpi vuoden\nLumiLinna-alueelle rakentuu taas talvella lumesta rakennettu linna, jonka sisällä sijaitsee mm. mm. tuubimäki, LumiHotelli ja -kahvila. Myös LumiHotelli on voittanut World Luxury Hotel Awardseissa ainutlaatuisena luksuselämyksenä globaalilla tasolla. LumiRavintola, palkittu sekin, on avoinna ensi vuonna läpi vuoden, kun talvella avautuvaan uuteen päärakennukseen valmistuu ympärivuotinen LumiLinna. Lumen ja jään kokemusten lisäksi rakennuksessa on monipuoliset niin paikallisia, matkalijoita kuin kokoustavia varten suunniteltuja palveluita. LumiLinnan tasokas näköalaravintola muuntautuvine tiloineen soveltuu niin pienten ryhmien tilaisuuksiiin kuin juhlavaan gaalaan. Kokouksiin ja tapahtumiin on mahdollista yhdistää monipuolisia aktiviteetteja moottorikelkkailusta jäänmurtajaristeilyihin ja keskiyön veneretkistä revontulivaelluksiin. Rentoutua voi uusissa saunatiloissa tai tiloihin avautuvassa Sea Lapland Day Spa:ssa. Myös talon jäätelö valmistuu elämyksellisellä tavalla.\nVillat sijaitsevat LumiLinna-alueella meren rannalla\nSeaside Glass Villassa majoittuminen on ainutlaatuinen elämys niin villan ominaisuuksien, kuin sijaintinsa vuoksi. Ne sijaitsevat meren rannalla, Lapissa. Meri on jäässä lähet puolet vuodesta ja mahdollistaa hyvin erilaiset aktiviteetit kuin muualla. Pienhuvilat on valmistettu pääosin lasista, kattoa myöten. Toinen rakennusmateriaali on laadukas suomalainen hirsi. Huvillat on valmistettu Yli-Kiimingissä Mammuttikodilla ja ne on talvisin lämmitettyjä ja kesällä niissä toimii viilennys. Osaan kahden hengen villoista saa myös lisävuoteen ja tarjolla on myös hieman kookkaampia villa lofteja, joissa on myös wc- ja suihkutilan lisäksi oma sauna. Upeiden maisemien ihastelun lisäksi villojen asiakkaat voivat kokea lumen ja jään elämyksen vuoden jokaisena päivänä vuoden 2019 alusta lähtien.\nPalkinnot jaettiin Balilla\nWorld Luxury Hotel gaalaa juhlittiin 12.kerran ja tällä kertaa Balilla. Vuosittain palkitaan laadukkaita hotelleja, joissa saa loistoluokan palvelua. World Luxury Hotel -palkinto jaetaan kymmenissä eri kategoriassa erilaisille laadukasta palvelua tarjoaville hotelleille maailmanlaajuisesti. Hotelli tulee valituksi kilpailuun ihmisten ehdotusten perusteella. Kilpailukutsun hyväksyttyään hotellit äänestetään voittoon World Luxury Hotel-verkkosivuilla.


Akka krätisee: Sairasta huumoria\nLähettänyt Millan klo 16.01\nTosi huojentavaa kuulla ettei ole uutta vikaa eikä sepelvaltimotautia! Leposyke on vissiin aika korkea? Mä en ole perillä noista numeroista... Mä en tiiä ees mitä verenpaineen pitäs olla. Mutta niitä arvoja kuulemma koko ajan madalletaan niin että saatais enemmän populaa lääkkeitä syömään. =(\nKaunis tuo valokuva!\n30. heinäkuuta 2009 klo 16.50\nIhmisellä on ne omat\nsen pahimmankin odotuksineen,\nkuin sen hyvän toivomisen.\n31. heinäkuuta 2009 klo 10.40\nKiitos, kiltti Ofelia. Juu, lääkkeitä tuputetaan kyllä helposti joka vaivaan, mutta helpompaa niiden napsiminen esim. meikäläiselle on kuin liikunta, joka verenpainetta myös voisi alentaa. Siitä seuraavan kipuun joudun nimittäin ennen pitkää taas syömään lääkkeitä ja niiden aiheuttamien sivuvaikutusten hoitoon lisää lääkkeitä ja...:-)\nErittäin osuva havainto, Herne :-)\nOn vähemmän uuvuttavaa hyväksyä karu todellisuus kuin vimmatusti toivoilla parempaa ja pettyä kerta toisensa jälkeen.\nSysimusta huumori vaatii tietysti toisilta hieman karaistumista, mutta huonotkin vitsit keventävät , ainakin minun, mieltäni enemmän kuin ainainen itku ja marina..:)\n31. heinäkuuta 2009 klo 11.44


Sebastian Vettel tyrmäsi hurjat spekulaatiot tulevaisuudestaan: "En aio paeta" - MTVuutiset.fi\nSebastian Vettel oli viime viikonloppuna tyytymätön autonsa ajettavuuteen.\nJulkaistu 11.07.2020 16:26\nF1-kauden toisena GP-viikonloppuna on riittänyt huhuja, spekulaatioita ja puheita Sebastian Vettelin tulevaisuudesta. Vettel itse ampui jo alas yhden viime päivinä voimistuneen spekulaation.\nLUE MYÖS: Kisajärjestäjiltä raju uhkaus F1-henkilöstölle – sääntörikkomuksista jopa vankeusrangaistus\nVettelin kuusivuotinen Ferrari-taival tulee päätökseensä tämän kauden jälkeen, kun italialaistalli ei tarjonnut nelinkertaiselle maailmanmestarille enää jatkosopimusta.\n33-vuotias saksalaiskuljettaja sanoi itse torstaina, ettei ole vielä tehnyt päätöstä tulevaisuudestaan. Uran jatkuminen, sapattivuosi tai uran päättyminen ovat Vettelin mukaan kaikki mahdollisia vaihtoehtoja.\nKun Vettel epäonnistui pahasti viime viikonloppuna kauden avausosakilpailussa ja Ferrarin SF1000-auto tuntuu olevan kaikkea muuta kuin helppo tai mielekäs ajettava, Red Bull Ringin varikolla on jo alettu spekuloida, mahtaako Vettel ajaa tätäkään kautta loppuun Ferrarilla.\nVettelin lähtö käynnistäisi todennäköisesti mittavan dominoefektin. Yhtenä vaihtoehtona on esitetty, että Ferrari-kasvatti Antonio Giovinazzi siirtyisi Alfa Romeolta loppukaudeksi Maranelloon ja sveitsiläistallin kolmoskuljettaja Robert Kubica ajaisi loppukauden kilpaa Kimi Räikkösen rinnalla.\nGiovinazzi ei innostunut kommentoimaan asiaa vielä tässä vaiheessa.\nToinen vaihtoehto käynnistäisi ensi kauden sopimuksiin liittyvän tuolileikin puoli vuotta etuajassa. Carlos Sainz hyppäisi McLarenilta Ferrarille, Daniel Ricciardo Renault'lta McLarenille, ja Fernando Alonso palaisi sapattivapaalta jo nyt Renault'n rattiin.\nKaikki tämä on kuitenkin vain ja ainoastaan spekulaation asteella – etenkin kun Vettel itse vakuutti perjantaina, ettei hänellä ole aikeita "paeta" Ferrarilta.\n– Enpä usko. En aio paeta. Minulla on jonkin verran todistettavaa, erityisesti itselleni, ja siksi olen täällä, Vettel sanoi Motorsport.comin mukaan.\n– Monet tallissa työskentelevät ihmiset ovat tehneet minun hyväkseni niin paljon viime vuosina. Kunnioituksesta heitä kohtaan haluan tehdä saman heille ja viedä tämän kunniakkaasti loppuun. En harkitse aikaista lähtöä.\nVettel sijoittui viime viikonloppuna kymmenenneksi. Täksi viikonlopuksi Ferrari toi autoonsa päivitysosia, jotka oli alun perin tarkoitus nähdä vasta viikon kuluttua Unkarissa. Vettelin mukaan päivitysosat ovat tehneet autosta helpommin ajettavan, mutta parannukset eivät näkyneet ainakaan vielä toisten vapaiden harjoitusten tuloksissa.


Versio 13. huhtikuuta 2007 kello 08.22 (muokkaa)\nVersio 13. huhtikuuta 2007 kello 08.23 (muokkaa) (kumoa)\n'''James Augustine Aloysius Joyce''' ([[2. helmikuuta]] 1882 – [[13. tammikuuta]] 1941) oli [[irlanti]]lainen kirjailija ja runoilija. Joyce kuuluu siihen irlantilaisten kirjailijoiden ja intellektuellien joukkoon, jotka ovat niittäneet maalleen mainetta muun muassa voittamalla [[Nobel]]in kirjallisuuspalkinnon. On kuitenkin kuvaavaa, että suurin osa näistä kirjailijoista – Joyce mukaan luettuna – ei kestänyt Irlannin ahdasmielistä ilmapiiriä, lämmintä [[olut]]ta ja surkeita kelejä, vaan emigroitui suopeammille leveysasteille kirjoittelemaan merkkiteoksia ja nauttimaan liikaa absinttia.\nJoycea pidetään yhtenä 1900-luvun merkittävimmistä kirjailijoista. Häntä on ylistetty modernismin uranuurtajaksi; väljähtyneen ja pysähtyneen 1800-lukulaisen kirjallisuuden uudistajaksi. Suurin osa Joycen lukijoista palaa kuitenkin pari sivua ''Odysseusta'' ([[Englannin kieli|eng.]] ''Ulysses'', älä sekoita ''[[Odysseia]]an'') tai ''Finnegan´s wakea'' lehteiltyään riemumielin takaisin Jane Austeniin, [[Tex Willer]]iin tai muuhun järkevämpään lukemistoon.\nVersio 13. huhtikuuta 2007 kello 08.23\nSivua on viimeksi muutettu 13. huhtikuuta 2007 kello 08.23.


Lahdenpohjan asemakaava Laajalahti ry:n vetoomus | laajalahtiry\nLahdenpohjan asemakaava Laajalahti ry:n vetoomus\nLAAJALAHTI RY VETOOMUS 13.12.20\nEspoon kaupunkisuunnittelulautakunnan jäsenet\nLAHDENPOHJAN KAAVA JA LAAJALAHDEN LÄPIAJOLIIKENNE\nLahdenpohja Asemakaava ja asemakaavan muutos 17. kaupunginosa, Laajalahti, 10. kaupunginosa, Otaniemi Yleisen tien ja puiston aluetta.\nLaajalahti ry ei aikanaan ole vastustanut Raide-Jokerin linjausta, joka kulkee Kurkijoentietä pitkin pientaloalueen läpi Kehä I:lle. Hanke aiheutti kuitenkin Laajalahdessa kiivasta keskustelua ja suurta vastustusta. Kantansa tukena Laajalahti ry:llä on ollut se käsitys, että Kehä I:n ja Kurkijoentien liittymä suljetaan ja liikenne sen myötä läpiajoliikenne rauhoittuu ja tiellä kulkee ainoastaan Laajalahden sisäinen liikenne raideliikenteen lisäksi.\nLaajalahti ry vaatii, että Kehä I:n itäpuolelle toteutetaan autoliikenteen rinnakkaisväylä Turvesuontien eritasoliittymän ja Kurkijoentien sillan itäpään välille. Rinnakkaisväylä voidaan toteuttaa samaan uraan pikaraitiotien ja suunnitellun kevyen liikenteen väylän kanssa. Näkemyksemme mukaan Kehä I suuntainen ja Laajalahden solmun kohdalla siihen liittyvä rinnakkaistie palvelisi paremmin myös Ruukinrannan alueen asukkaita. Laajalahti ry on kannattanut tätä suunnitelmaa jo vuosien ajan edellisten tiesuunnitelmien yhteydessä.\nSuunnitelmassa on Kurkijoentien Kehä 1:n liittymän poistaminen ja sillan rakentaminen Kurkijoentien jatkeelle yli Ruukinrantaan. Laajalahti ry katsoo, että yhteyden rakentaminen Laajalahdesta Ruukinrannan kautta aiheuttaa lisääntyvää läpiajoliikennettä Kurkijoentielle. Lisäksi samaan kohtaan muun liikenteen lomassa kulkevaksi suunniteltu Raide-Jokeri aiheuttaa Kurkijoentielle kestämättömän liikenteen. Myös Raide-Jokerin suunnitellun linjauksen näkökulmasta lisääntyvä autoliikenne Kurkijoentiellä voi hankaloittaa ja hidastaa pikaraitiotien sujuvuutta. On hyvin todennäköistä, että myös Mankkaan suunnalta tuleva henkilöautoliikenne ottaa merkittävissä määrin käyttöönsä tämän reitin, kun valtaväylien ruuhkia halutaan kiertää.\nKurkijoentie kulkee pientaloalueella, jossa lähimmät asuinrakennukset ovat muutaman metrin päässä kadusta. Lisäksi useiden lasten koulutie läheiseen Laajalahden kouluun vaarantuisi entisestään. Suunnitellun Kurkijoentien sillan poistaminen vähentää merkittävästi Kurkijoentien liikennettä Laajalahden koulun läheisyydessä. Läpiajoliikenteen poistuminen Kurkijoentien itäpäästä helpottaisi myös tulevan Raide-Jokerin liikennöintiä tällä alueella. Samaa kapeaa väylää ei voi kulkea sekä Raide-Jokeri että läpiajoliikenne toisaalta Helsinkiin ja toisaalta Mankkaalle. Lisäksi arviolta 300 metrin matkalla Kurkijoentiehen liittyy viisi muuta tietä ja muutama tonttiliittymä.\nPerusteena kaavaesittelyssä rinnakkaistien poistamiseen mainitaan lyhyesti erilaisten luontoarvojen säilyttäminen. Asemakaava-alueella sijaitsee Elfvikin vanhojen metsien suojelualue ja Natura-alue. Tämä ei voi olla perusteena sille, että Laajalahti ja sen asukkaiden terveys pilataan sekä läpiajo- että raideliikenteellä. Tällainen tuplajättipotti ei laajalahtelaisten kohdalle voi osua; olemme erittäin pettyneitä suunnitelmien etenemiseen.\nSilta vain joukkoliikenteelle\nKäsityksemme mukaan Ruukinrannan kaavan yhteydessä pohdittiin myös vaihtoehtoa, että yhteys Laajalahdesta Ruukinrantaan olisi vain joukkoliikenne- ja kevyenliikenteen silta. Myös tätä vaihtoehtoa tulee tutkia.Sujuva liikennöinti rinnakkaistien kautta Kehä I:lle ei tuo muille asuinalueille ylimääräistä läpiajoliikennettä. Rinnakkaisväylä takaisi ruukinrantalaisille myöskin suoran pääsyn Kehä I:lle ja tasaisi Pohjois-Laajalahden Kehä 1:lle suuntautuvaa liikennettä.


LEIKKILUOKKA - äidinkieli: heinäkuuta 2019\nLähettänyt P-OPE klo 1.43 Ei kommentteja:\nLähettänyt P-OPE klo 1.42 Ei kommentteja:\nLuetellaan pareittain sanoja vuoronperään. Ensimmäiseksi keksitään sanoja, joissa on kaksi kirjainta. Hetken päästä vaihetaan 3-kirjaimisiin sanoihin, sitten 4-kirjaimisiin jn\nIhmetuoleja laitetaan luokkaan vierekkäin 4-5. Ihmetuoleilla istuvat oppilaat keksivät sana kerrallaan lauseita, jotka liittyvät esim. retkeen (esim. Tänään - me - teimme - jännittävän - retken…). Ihmetuoleilla istuvia oppilaita voidaan vaihtaa sopivissa kohdissa, varsinkin jos oppilas itse niin haluaa.\nYhdyssanoja saa keksittyä ja harjoiteltua myös leikkimällä. Oppilaat istuvat pareittain. Ope jakaa oppilaille sanalappuja, joihin on kirjoittanut lyhyitä, helppolukuisia substantiiveja. Osa sanoista voi olla esim. eläimiä, osa kulkuneuvoja, osan ollessa kasviksia ja osan erilaisia esineitä. Kun oppilas saa lappunsa, hän lukee sen aluksi ääneen. Näin varmistetaan, että jokainen tietää varmasti, mitä lapussa lukee.\nKun kaikilla on laput, ope sanoo esim. “eläimet”, jolloin kaikki oppilaat, joiden lapussa lukee jokin eläin, vaihtavat paikkaa ja siirtyvät uuden parin viereen. Näin luokassa syntyy vieruskavereiden pulpeteille monenlaisia uusia, hauskoja ja jopa entuudesta tuntemattomia yhdyssanoja. Oletko esimerkiksi ennen kuullut moottorikoirasta tai lehmäluistimista? Uusista yhdyssanoista saa aikaan monenlaista keskustelua sekä uusia leikkejä ja esityksiä, joissa juuri keksittyjä asioita pääsee kokeilemaan.\nTässä leikissä luokkaan jaetaan neljää eri väriä olevia lappuja. Punaisissa lapuissa lukee sana, joka vastaa kysymykseen: mikä? Keltaisissa lapuissa sana vastaa kysymykseen: mitä tekee? Vihreiden lappujen sana vastaa kysymykseen: millainen? ja sinisten lappujen kysymykseen: missä? Saman pöydän ääressä istuu neljä oppilasta, yksi kutakin väriä. Jokainen pöytäryhmä muodosta sanalapuillaan lauseen, joka luetaan yhdessä muulle luokalle. Ope pyytää aluksi keltaisia vaihtamaan paikkaansa, sitten punaisia jne. Aina paikanvaihdon jälkeen pöytäryhmissä muodostetaan lapuista lauseet ja luetaan ne. Kun ope sanoo: "Lausesalaatti", kaikki oppilaat vaihtavat paikkojaan. Oppilaiden tulee leikin kuluessa kuitenkin huolehtia, että jokaisessa pöydässä oli aina yksi punainen, yksi keltainen, yksi vihreä ja yksi sininen lappu.\nOppilaat voivat myös itse keksiä ja kirjoittaa lappuihinsa leikissä tarvittavat sanat. Ope muistuttaa oppilaille, että keksittävät sanat voivat olla aivan tavallisia ja auttaa tarvittaessa sanojen keksimisessä. Kannattanee myös vielä tarkistaa ettei lapuista löydy sanoja, jotka eivät sovi lasten suuhun.\nLausepatsaat - patsaslauseet\nVoidaan myös ryhmissä suunnitella ja rakentaa patsaat ensin. Ryhmän oppilaat myös keksivät patsaaseen liittyvän lauseen. Patsas esitetään muille oppilaille, jotka saavat ehdottaa muutamaa lausetta, jotka heidän mielestään patsaasta syntyy. Lopuksi patsaan tehnyt ryhmä kertoo, mikä heidän lauseensa oli.\nPäälausepatsaat - sivulauseimprot\nKeksitään pareittain päälause (esim. Minä nukahdin ) ja suunnitellaan siitä patsas. Esitetään patsaat muille ja sanotaan patsaaseen liittyvä päälause. Joku oppilaista keksii nopeasti nähtyyn ja kuultuun päälauseeseen sopivan sivulauseen (esim. koska äitini kertoi minulle sadun). Sivulauseesta voi myös tehdä patsaan ja liittää sen päälausepatsaaseen tai tehdä muuttuvan patsaan, joka esittäää aluksi pää- ja sitten sivulausetta tai päinvastoin.\nLähettänyt P-OPE klo 1.40 Ei kommentteja:\nJokainen oppilas kirjoittaa lapulle sanan, joka sopii omaan kesälomaan. Laput laitetaan purkkiin tai hattuun. Lappuja nostetaan yksi kerrallaan ja aloitetaan kertomaan tarinaa kesälomasta sanojen pohjalta. Tarinankerrontaan voi osallistua kaikki halukkaat luokan oppilaat. Sanalaput voi myös heijastaa luokan valkokankaalle ja antaa jokaisen oppilaan kirjoittaa niiden avulla oman lomatarinan.\nPatsaat, sana kerrallaan tarinat\nMuotoillaan patsas, joka kuvastaa tarinan alkua. Keksitään patsaasta muutama lause sana kerrallaan. Aloitetaan sanoilla “Olipa kerran” tai “Eräänä päivänä”. Muotoillaan patsas uudelleen ja toteutetaan tarinan käännekohta ja lopetus samalla kaavalla, sana kerrallaan. Tarinaa voidaan kertoa myös lause kerrallaan.\nLuetaan oppilaille tarina, jonka jälkeen jaetaan heidät pienryhmiin. Oppilaat suunnittelivat ryhmissä still-kuvat tarinan alusta, tarinan käännekohdasta tai tarinan lopusta. Still-kuvassaan ryhmän jäsenet jähmettyivät esittämään jotain tarinan hetkeä tai tilannetta. Yksi ryhmän jäsenistä toimi lisäksi pysäytetyn kuvan kertojana eli kuvatekstittäjänä.\nLauseautomaatti > Tarina-automaatti\nJakaudutaan pareihin tai pienryhmiin. Oppilaat keksivät aluksi tarinan henkilöitä. Keksityt henkilöt kirjoitetaan paperilapuille ja laitetaan esim. punaiseen laatikkoon, jossa lukee “Mikä se on? Kuka hän on?. Henkilölaput voidaan kiinnittää myös luokan seinälle, johon on merkitty punaisella, isolla paperilla (A1) alue henkilöitä varten. Seuraavaksi keksitään ja kirjoitetaan verbejä eli tekemisen sanoja keltaiseen laatikkoon tai seinään, jossa otsikkona on: “Mitä se tekee?”. Sitten vuorossa ovat adjektiivit, jotka laitetaan vihreään, “Millainen se on?” -laatikkoon tai seinään ja lopuksi vielä paikkaa määrittävät “missä”-sanat siniseen laatikkoon tai seinään. Muodostetaan lause valitsemalla jokaisesta erivärisestä laatikosta tai seinästä yksi sana (esim. Suuri kala laulaa suihkussa). Tehdään lauseesta patsas. Päätetään yhdessä, esittääkö patsas tarinan alkua, käännekohtaa vai loppua. Tehdään ryhmissä lisää patsaita tarinaan liittyen. Esitetään patsaat muille. Keksitään lopuksi yhdessä otsikko (esim. Kalojen salattu elämä) ja kirjoitetaan pieni tarina.\nOpe pyytää yhden oppilaan luokan eteen esittämään savimöhkälettä. Tai oikeastaan savimöhkälettä ei tarvitse esittää, sen kun vain on paikoillaan ja antaa muiden muotoilla "möhkäleen" esittämään jotain. Muotoilulle savimöhkäleelle voi seuraavaksi keksiä nimen ja mitä se juuri on tekemässä. Tilanteeseen voi myös muotoilla lisää henkilöitä ja keksiä niille vuorosanoja. Näin syntynyt tilanne voi toimia lähtökohtana uudelle tarinalle.\nLuetaan oppilaille tarinan, jonka jälkeen jakaudutaan pienryhmiin. Oppilaat suunnittelevat ryhmissä still-kuvat tarinan alusta, tarinan käännekohdasta tai tarinan lopusta. Still-kuvassaan ryhmän jäsenet jähmettyvät esittämään jotain tarinan hetkeä tai tilannetta. Yksi ryhmän jäsenistä toimii lisäksi pysäytetyn kuvan kertojana eli kuvatekstittäjänä.\nJoo! Tehdään improtarina\na) Mitä tehdään?\nKysytään oppilailta, mitä voisimme seuraavaksi tehdä. Kannustetaan keksimään asioita, mitä ei ennen ollut kokeillut (esim. kiivetään pilvenpiirtäjän katolle).\nb) Miten tehdään?\nTehdään omalla paikalla keksittyä tekemistä. Keksitään ja kokeillaan erilaisia tapoja, kuinka asiaa voi tehdä (esim. hitaasti, nopeasti).\nc) Mitä ollaan?\nKeksitään keitä tai mitä me olemme. Kokeillaan aiemmin keksimäämme tekemistä eri rooleissa.\nKeksitään jokin väline, joka helpottaa tekemistä (esim. hissi). Kokeillaan, miten tekeminen muuttuu, kun apuvälinettä käytetään.\nVälineessä on ominaisuus, jonka avulla voi siirtyä jonnekin muualle. Keksitään, minne siirrytään. Valitaan paikka ja tepeportataan itsemme sinne. Käydään erilaisissa paikoissa.\nVälineessä on myös ominaisuus, jonka avulla voi tehdä aikahypyn eli siirtyä ajasta toiseen. Kokeillaan ja käydään menneisyydessä ja tulevaisuudessa.\nLöydetään ihmeellinen esine, jota emme ole ennen nähneet. Keksitään esineelle käyttötarkoituksia ja kokeillaan esinettä.\nOpe kertoo oppilaiden keksimien ideoiden perusteella tarinaa leikin kuluessa. Keksitään yhdessä tarinalle loppuratkaisu ja leikitään se.\nOpe pyytää oppilaita kuvittelemaan, että he olisivat oman peukalonsa kokoisia. Ope nostaa peukkunsa pystyyn ja alkaa juttelemaan luokalle peukaloisen äänellä. Oppilaat lähtevät leikkiin mukaan ja antavat omien peukkujensa myös puhua. Ope lähtee kiertämään peukaloisen roolissa pulpetilta toiselle kysellen muilta peukaloisilta erilaisia asioita liittyen peukaloisen elämään. Peukaloisten pihalla eli pulpetin kannella käy melkoinen vilske, kun sinne kokoontuneet peukaloiset päästetään leikkimään yhdessä esim. välitunnilla tuttuja ulkoleikkejä. Voidaan myös keskustella peukaloisten kanssa esim. pienenä olemisen haasteista ja eduista. Peukaloisista voidaan kirjoittaa myös tarinoita.\nSuosittelen kokeilemaan videokynää tarinan kirjoittamisessa vaihtoehtona lyijykynälle ja tarinavihkolle. Videoiden teko motivoi oppilaita ja he aivan kuin vahingossa tulevat harjoitelleksi tarinankerronnan ohella monenlaisia muitakin taitoja esim. yhteistyö- ja vuorovaikutustaitoja. Videoprojekteissa myös oppilaiden kuva- ja medialukutaito kehittyvät. Oppilaat oppivat videoita tehdessään luonnollisesti myös elokuvantekotaitoja, kuten käsikirjoittamista, kuvaamista, ohjaamista, näyttelemistä ja editointia.\nVideokynää on kiva käyttää. Siitä ei katkea terä tai lopu muste kesken!\nLähettänyt P-OPE klo 1.39 Ei kommentteja:\nKävely ja tervehtiminen (adjektiivit, verbit)\nMitä sä teet (verbit)\nOllaan piirissä. Yksi on keskellä. Keskelläolija rupeaa miimisesti tekemään jotakin esim. kirjoittamaan. Joku piiristä tulee keskelle hänen luokseen ja kysyy: ”Mitä sä teet?” Keskellä oleva jatkaa kirjoittamista ja vastaa jotakin aivan muuta, kuin mitä on tekemässä esim. ”Uin”. Kysyjä jää keskelle tekemään uintiliikkeitä ja keskellä ollut siirtyy piirin kehälle. Lasten kanssa on hyvä sopia järjestys, jossa mennään keskelle kysymään.\nJokaiselle oppilaalle annetaan lapulle kirjoitettu verbi. Samoja verbejä löytyy luokasta aina kaksi. Oppilaat eivät tiedä toistensa verbejä. Kaksi oppilasta aloittaa muistipelin. He osoittavat vuoronperään kahta luokassa seisovaa oppilasta. Kun oppilasta osoitetaan, hän sanoo ja esittää verbinsä. Kun pari löytyy, samat verbit käyvät istumaan. Jos pelaaja löytää oman verbinsä parin, hän vaihtaa paikkansa jonkun muun muistipelinappulan kanssa, joka jatkaa pelaamista.\nHeijastetaan luokan valkokankaalle kuva aapisesta tai lukukirjasta. Yksi oppilas istahtaa ihmetuoliin ja esittää jotain kirjan kuvan yksityiskohtaa (esim. henkilö, eläin, esine). Muut arvaavat mistä tai kenestä on kyse. Mikäli arvaaminen on haastavaa, annetaan vihjeitä (esim. se on eläin, tällä henkilöllä on silmälasit, se on punainen).\nRyhmä suunnittelee lyhyen kohtauksen, jossa esittäjät tekevät jotain tavallista asiaa (esim. katsovat yhdessä leffaa). Esitettäviin rooleihin lisätään jokin tunnetila (esim. iloinen, pelokas, jännittynyt, vihainen, viekas). Katsojat arvaavat, mitä esityksessä tapahtuu sekä esitetyt adjektiivit\nOppilas muuttuu mutta-tyypiksi. Muut oppilaat keksivät aluksi päälauseita, joilla kehuvat mutta-tyyppiä (esim. Sinä olet todella hyvä matematiikassa). Jokaiseen lauseeseen mutta-tyyppi keksii jatkolauseen, joka alkaa mutta-sanalla (esim. , mutta kuvis ei suju minulta ollenkaan). Kokeillaan seuraavaksi, mitä tapahtuu, kun mutta-tyyppiä arvostellaan (esim. Sinulla on liian suuri paita).\nLähettänyt P-OPE klo 1.33 Ei kommentteja:


Hevostalous surkeina lukuina - Viba\nHevostalous surkeina lukuina\nKyllä minä taas niin mieleni pahoitin, kun "Hevostalous lukuina 2015" julkistettiin.\nSuomessa syntyi 2015 vain 939 suomenhevosvarsaa! Vielä vuonna 2010 luku oli 1410 varsaa.\nToki huomattavaa vähentymistä varsamäärissä on kautta linjan, mutta oman rodun kohdalla se jotenkin kolahtaa. Näitä kun ei muualta tuoda. Ne on kaikki siinä. Siis varsat, suomenhevosia ylipäätänsä on 19200. Vielä.\nMinulla on onneksi yksi. Ihan ikioma. Tämän kanssa marssitaan vastatuuleen toivottavasti vielä pitkä tovi.\nKannattaa tutustua lukuihin tarkemmin täällä.\nAnu 11. helmikuuta 2016 klo 13.24\nSamoja lukuja katselin minäkin. Onneksi olemme molemmat olleet siinä onnekkaassa asemassa, että olemme pystyneet itsekin vaikuttamaan vuonna 2015 syntyneitten varsojen lukumäärään. Ahdinko on varmasti huomattu ympäri maan, sillä mukava oli huomata se, että viime vuonna tammoja astutettiin enemmän kuin edellisenä vuotena.\nMutta täysin ymmärrettävää (mutta ei hevosihmisen silmissä mitenkään toivottavaa) on se, että ihan kaiken kallistuessa ei varmasti ensimmäisenä tule mieleen astuttaa tammaa ja hankkia lisää hevosia elätettäväksi.\nPidetään peukut pystyssä, että jokainen tiine tamma myös kantaa varsansa varsomiseen saakka!\nCo. 12. helmikuuta 2016 klo 17.41\nNäinhän se menee, ei sille valitettavasti mitään voi. Taantumien aikana ihmisten syntyvyys yleensä lisääntyy. Koska sama ei käy hevosten kanssa, täytyy vain toivoa, että siellä lamanlapsissa kasvaa seuraava Suomenhevoseen hurahtanut sukupolvi.\nMaiju O 12. helmikuuta 2016 klo 7.01\nKunpa niitä ihmisiä ilmaantuisi lisää, jotka alkaisi funtsailla että "ostaisinko suokki varsan..." ! Olisi taas kasvattajilla taloudellinenkin syy siementää tammat. Tämä on kyllä ikävä tilanne. :/\nCo. 12. helmikuuta 2016 klo 17.39\nSepäs se! Jotkut oriin pitäjät ovat "osallistuneet talkoisiin" alentamalla maksuja, mietin kuinka voisin itse toimia talkoohengessä. Toisaalta se astuttamis- ja varsomisvaihe taitaa olla toissijainen jatkon kannalta. Jatko onkin sitten jo Hippoksen heiniä(?).\nLajin vaihto lähellä\nSulatussuolaa ja paskapolkuja


Viikko sitten vietettiin miehen kanssa kaksistaan laatuaikaa Helsingissä, eli käytiin Menitassa, muutamassa muussa putiikissa ja kahvilla Kukontorilla kun oli niin kaunis ilma. Melkein kuin olis oltu ulkomailla. Menitasta ostin paitsi lankoja, myös Käsite ky:n "Ruiskukka" tarvikepaketin kassia varten. Olen viikon päästä menossa serkkuni mökille ja miettinyt sopivaa tuliaista.\nOlen aikaisemmin tehnyt vain ristipistotöitä, joten vähän kyllä pelästyin kun ohje ei ollutkaan kovin kummoinen, jokainenhan nyt tuosta vaan tekee muutamia peruspistoja... Solmupisto? Häivepisto? Ei mitään muistikuvaa koulun käsityötunneilta. No, härkää sarvista ja pistelemään vaan, vaikka vain vähän sinnepäin tyylillä. Huomasin, että tässäkin lajissa kehittyy ja vähän harmittaa tuo ensimmäinen kukka kun on niin kehno. Mutta jos katsoo vaan kokonaisuutta, niin ei sitä kai huomaa.\nOlen jo pitkään ihastellut muiden, esim. Marikan taidokkaita töitä ja haaveillut tekeväni jotain myös itse, nyt olen tyytyväinen kun tuli kokeiltua. Jos tätä enemmän innostuu tekemään, niin tarvitaan kirkkaampi valo ja suurennuslasi (tai monitehot, hitsin ikänäkö!). Vasta näin näytöllä suurennettuna huomaan, että olisin voinut pistellä vähän tarkemmin ja tiheämmin...\nLähettänyt helena klo sunnuntaina, elokuuta 31, 2008\nTunnisteet: kassit, valmiit\nTosi hienohan tuosta tuli! :)\nKassi on aivan upea !! Muakin vähän hirvittää noi muut pistot kuin risti-sellaiset mutta kiinnostaisi kuitenkin kokeilla. Erityisesti pidän niistä jugend-tyylisistä kirjontatöistä.\nNiin ja kumarrus maininnasta ! ;-)